text:
 Avis juridique important
 |
 21991D0713(02)
 Απόφαση αριθ. 3/91 της επιτροπής τελωνειακής συνεργασίας ΑΚΕ-ΕΟΚ της 23ης Απριλίου 1991 για την παρέκκλιση από τον ορισμό της εννοίας «καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση των Φίτζι όσον αφορά την παραγωγή τους σε κονσέρβες τόνου
 Επίσημη Εφημερίδα αριθ. L 187 της 13/07/1991 σ. 0056 - 0056
 ΑΠΟΦΑΣΗ αριθ. 3/91 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ της 23ης Απριλίου 1991 για την παρέκκλιση από τον ορισμό της εννοίας «καταγόμενα προϊόντα» ή «προϊόντα καταγωγής» προκειμένου να ληφθεί υπόψη η ειδική κατάσταση των Φίτσι όσον αφορά την παραγωγή τους σε κονσέρβες τόνου (91/346/ΕΟΚ) Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ, Έχοντας υπόψη: την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, την απόφαση αριθ. 2/90 του Συμβουλίου των Υπουργών ΑΚΕ-ΕΟΚ της 27ης Φεβρουαρίου 1990 για τα μεταβατικά μέτρα που ισχύουν από 1ης Μαρτίου 1990 (1), και ιδίως το άρθρο 2 παράγραφος 1 στοιχείο δ), το πρωτόκολλο αριθ. 1 της τέταρτης σύμβασης ΑΚΕ-ΕΟΚ περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, και ιδίως τα άρθρα 30 και 31, Εκτιμώντας: ότι τα άρθρα αυτά προβλέπουν τη χορήγηση, από την Επιτροπή Τελωνειακής Συνεργασίας, παρεκκλίσεων από τους κανόνες καταγωγής, ιδίως για να διευκολυνθεί η ανάπτυξη των υφισταμένων βιομηχανιών ή η εγκατάσταση νέων 7 ότι το άρθρο 31 παράγραφος 8 του πρωτοκόλλου αριθ. 1 προβλέπει ειδική διαδικασία σχετικά με τις παρεκκλίσεις για τις κονσέρβες τόνου 7 ότι οι παρεκκλίσεις αυτές χορηγούνται αυτόματα στα πλαίσια ετήσιας ποσόστωσης 7 ότι, σύμφωνα με το εν λόγω άρθρο 31 παράγραφος 8, τα κράτη της Αφρικής, της Καραϊβικής και του Ειρηνικού (κράτη ΑΚΕ) έχουν υποβάλει αίτηση της κυβερνήσεως των Φίτζι για την παραχώρηση παρέκκλισης από τον κανόνα που περιλαμβάνει το εν λόγω πρωτόκολλο όσον αφορά τις κονσέρβες τόνου που παράγει το κράτος αυτό 7 ότι πρέπει, υπ' αυτούς τους όρους, να παραχωρηθεί στα Φίτζι παρέκκλιση από τον ορισμό της εννοίας «καταγόμενα προϊόντα» ή «προϊόντα καταγωγής», σύμφωνα με το εν λόγω άρθρο 31 παράγραφος 8, ΑΠΟΦΑΣΙΖΕΙ: Άρθρο 1 Κατά παρέκκλιση από τις ειδικές διατάξεις του πίνακα του παραρτήματος ΙΙ του πρωτοκόλλου αριθ. 1, οι κονσέρβες τόνου που υπάγονται στην κλάση ex 16.04 του κοινού δασμολογίου και παρασκευάζονται στα Φίτζι θεωρούνται καταγωγής των Φίτζι, υπό τις προϋποθέσεις που αναφέρονται στην παρούσα απόφαση. Άρθρο 2 Η παρέκκλιση που προβλέπεται στο άρθρο 1 αφορά ετήσια ποσότητα 500 τόνων κονσερβών τόνου, που υπάγονται στην κλάση ex 16.04 του κοινού δασμολογίου, και παρασκευάζονται και εξάγονται από τα Φίτζι από την 1η Ιανουαρίου 1992 μέχρι τις 31 Δεκεμβρίου 1992. Αφορά ετήσια ποσότητα 1 500 τόνων για τις εξαγωγές κονσέρβας τόνου από τα Φίτζι μεταξύ 1ης Ιανουαρίου 1993 και 31 Δεκεμβρίου 1996. Άρθρο 3 Οι αρμόδιες αρχές των Φίτζι θεσπίζουν τις αναγκαίες διατάξεις για να εξασφαλίζουν τον ποσοτικό έλεγχο των εξαγωγών των προϊόντων που αναφέρονται στο άρθρο 2 και διαβιβάζουν, ανά τρίμηνο, στην Επιτροπή κατάσταση των ποσοτήτων για τις οποίες έχουν εκδοθεί πιστοποιητικά κυκλοφορίας EUR 1 βάσει της παρούσας απόφασης. Άρθρο 4 Τα κράτη ΑΚΕ, τα κράτη μέλη και η


text:
 22.3.2014
 EL
 Επίσημη Εφημερίδα της Ευρωπαϊκής Ένωσης
 L 88/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλ. του εγγράφου TRANS/WP.29/343, που είναι διαθέσιμο στην ακόλουθη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 96 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση κινητήρων ανάφλεξης με συμπίεση που τοποθετούνται σε γεωργικούς και δασικούς ελκυστήρες και σε μη οδικά κινητά μηχανήματα ως προς τις εκπομπές ρύπων από τον κινητήρα
 Ενσωματώνει όλο το έγκυρο κείμενο έως:
 Σειρά τροποποιήσεων του κανονισμού 04 - Ημερομηνία έναρξης ισχύος: 13 Φεβρουαρίου 2014
 ΠΕΡΙΕΧΟΜΕΝΑ
 1.
 Πεδίο εφαρμογής
 2.
 Ορισμοί και συντμήσεις
 3.
 Αίτηση έγκρισης
 4.
 Έγκριση
 5.
 Προδιαγραφές και δοκιμές
 6.
 Εγκατάσταση στο όχημα
 7.
 Συμμόρφωση της παραγωγής
 8.
 Κυρώσεις σε περίπτωση μη συμμόρφωσης της παραγωγής
 9.
 Τροποποιήσεις και επέκταση της έγκρισης εγκεκριμένου τύπου
 10.
 Οριστική παύση της παραγωγής
 11.
 Μεταβατικές διατάξεις
 12.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 ΠΑΡΑΡΤΗΜΑΤΑ
 1A
 Δελτίο πληροφοριών αριθ. ... σχετικά με την έγκριση τύπου και αναφερόμενο σε μέτρα κατά της εκπομπής αερίων και σωματιδιακών ρύπων από κινητήρες εσωτερικής καύσης που τοποθετούνται σε μη οδικά κινητά μηχανήματα
 Προσάρτημα 1 -
 Βασικά χαρακτηριστικά του(των) μητρικού(-ών) κινητήρα(-ων)
 Προσάρτημα 2 -
 Βασικά χαρακτηριστικά της σειράς κινητήρων
 Προσάρτημα 3 -
 Βασικά χαρακτηριστικά των τύπων κινητήρα της ίδιας σειράς
 1Β
 Χαρακτηριστικά της σειράς κινητήρων και επιλογή του μητρικού κινητήρα
 2
 Επικοινωνία
 Προσάρτημα 1 -
 Αποτελέσματα δοκιμής
 3
 Διατάξεις σημάτων έγκρισης
 4Α
 Μέθοδος προσδιορισμού των εκπομπών αερίων και σωματιδιακών ρύπων
 Προσάρτημα 1 -
 Διαδικασίες μέτρησης και δειγματοληψίας (NRSC, NRTC)
 Προσάρτημα 2 -
 Διαδικασία βαθμονόμησης (NRSC, NRTC)
 Προσάρτημα 3 -
 Αξιολόγηση δεδομένων και υπολογισμοί
 Προσάρτημα 4 -
 Σύστημα ανάλυσης και δειγματοληψίας
 4B
 Διαδικασία δοκιμής για κινητήρες ανάφλεξης με συμπίεση που τοποθετούνται σε γεωργικούς και δασικούς ελκυστήρες και σε μη οδικά κινητά μηχανήματα ως προς τις εκπομπές ρύπων από τον κινητήρα
 Προσάρτημα Α.1
 (υπό επιφύλαξη)
 Προσάρτημα Α.2 -
 Στατιστικές
 Προσάρτημα Α.3 -
 Διεθνής τύπος βαρύτητας του 1980
 Προσάρτημα Α.4 -
 Έλεγχος ροής άνθρακα
 Προσάρτημα Α.5
 (υπό επιφύλαξη)
 Προσάρτημα Α.6
 (υπό επιφύλαξη)
 Προσάρτημα Α.7 -
 Υπολογισμοί εκπομπών βάσει γραμμομοριακής μάζας
 Προσάρτημα Α.7.1 -
 Βαθμονόμηση ροής αραιωμένου καυσαερίου (CVS)
 Προσάρτημα Α.7.2 -
 Διόρθωση μετατόπισης
 Προσάρτημα Α.8 -
 Υπολογισμοί εκπομπών βάσει μάζας
 Προσάρτημα Α.8.1 -
 Βαθμονόμηση ροής αραιωμένου καυσαερίου (CVS)
 Προσάρτημα Α.8.2 -
 Διόρθωση μετατόπισης
 5
 Κύκλοι δοκιμής
 6
 Τεχνικά χαρακτηριστικά του καυσίμου αναφοράς για τις δοκιμές έγκρισης τύπου και για τον έλεγχο συμμόρφωσης της παραγωγής
 7
 Απαιτήσεις εγκατάστασης εξοπλισμού και βοηθητικών μηχανημάτων
 8
 Απαιτήσεις διατηρησιμότητας
 9
 Απαιτήσεις για τη διασφάλιση της ορθής λειτουργίας των μέτρων ελέγχου των NOx
 Προσάρτημα 1 -
 Απαιτήσεις επίδειξης
 Προσάρτημα 2 -
 Περιγραφή των μηχανισμών προειδοποίησης του χειριστή και ενεργοποίησης/απενεργοποίησης του συστήματος προτροπής
 Προσάρτημα 3 -
 Επίδειξη της ελάχιστης αποδεκτής συγκέντρωσης αντιδραστηρίου CDmin
 10
 Προσδιορισμός εκπομπών CO2
 Προσάρτημα 1 -
 Προσδιορισμός εκπομπών CO2 για κινητήρες

type: contracts

jurisdiction: EU


text:
ζώνης ισχύος έως την P
 Προσάρτημα 2 -
 Προσδιορισμός εκπομπών CO2 για κινητήρες ζώνης ισχύος Q και R
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στις εκπομπές αερίων και σωματιδιακών ρύπων από κινητήρες ανάφλεξης με συμπίεση:
 1.1.
 που χρησιμοποιούνται σε οχήματα κατηγορίας (1) Τ με εγκατεστημένη καθαρή ισχύ άνω των 18 kW, η οποία δεν υπερβαίνει όμως τα 560 kW,
 1.2.
 που χρησιμοποιούνται σε μη οδικά κινητά μηχανήματα (1) με εγκατεστημένη καθαρή ισχύ άνω των 18 kW, η οποία δεν υπερβαίνει όμως τα 560 kW, τα οποία λειτουργούν σε μεταβλητές στροφές.
 1.3.
 που χρησιμοποιούνται σε μη οδικά κινητά μηχανήματα (1) με εγκατεστημένη καθαρή ισχύ άνω των 18 kW, η οποία δεν υπερβαίνει όμως τα 560 kW, τα οποία λειτουργούν σε σταθερές στροφές.
 2. ΟΡΙΣΜΟΙ ΚΑΙ ΣΥΝΤΜΗΣΕΙΣ
 2.1. Για τους σκοπούς του παρόντος κανονισμού,
 2.1.1. «Συντελεστές προσαρμογής»: προσθετικοί (συντελεστής προσαρμογής προς τα πάνω και συντελεστής προσαρμογής προς τα κάτω) ή πολλαπλασιαστικοί συντελεστές που πρέπει να λαμβάνονται υπόψη κατά την περιοδική (σπάνια) αναγέννηση·
 2.1.2. «Σύκλος γήρανσης»: λειτουργία του μηχανήματος ή του κινητήρα (στροφές, φορτίο, ισχύς) που πρέπει να εκτελεστεί στη διάρκεια της περιόδου δοκιμής συσσώρευσης ωρών λειτουργίας·
 2.1.3. «Ισχύον όριο εκπομπών»: όριο εκπομπών στο οποίο υπόκειται ένας κινητήρας·
 2.1.4. «Έγκριση κινητήρα»: η έγκριση ενός τύπου κινητήρα ή σειράς κινητήρων ως προς το επίπεδο εκπομπών αερίων και σωματιδιακών ρύπων από τον κινητήρα·
 2.1.5. «Υδατική συμπύκνωση»: η κατακρήμνιση συστατικών που περιέχουν νερό από αέρια σε υγρή φάση. Η υδατική συμπύκνωση αποτελεί συνάρτηση της υγρασίας, της πίεσης, της θερμοκρασίας και των συγκεντρώσεων άλλων συστατικών, όπως του θειικού οξέως. Οι παράμετροι αυτές ποικίλλουν ως συνάρτηση της υγρασίας του αέρα εισαγωγής στον κινητήρα, της υγρασίας του αέρα αραίωσης, της αναλογίας αέρα-καυσίμου στον κινητήρα και της σύστασης του καυσίμου, συμπεριλαμβανομένης της ποσότητας υδρογόνου και θείου στο καύσιμο·
 2.1.6. «Ατμοσφαιρική πίεση»: η υγρή, απόλυτη, ατμοσφαιρική στατική πίεση. Σημειώνεται ότι εάν η ατμοσφαιρική πίεση μετριέται σε αγωγό, πρέπει να εξασφαλίζονται αμελητέες απώλειες πίεσης μεταξύ της ατμόσφαιρας και του τόπου μέτρησης, ενώ λαμβάνονται υπόψη οι μεταβολές στη στατική πίεση του αγωγού λόγω της ροής·
 2.1.7. «Βαθμονόμηση»: η διεργασία καθορισμού της αντίδρασης ενός συστήματος μέτρησης έτσι ώστε οι ενδείξεις του να συμφωνούν με ένα εύρος σημάτων αναφοράς. Διαφέρει από τον όρο «επαλήθευση»·
 2.1.8. «Αέριο βαθμονόμησης»: καθαρό μείγμα αερίου που χρησιμοποιείται για τη βαθμονόμηση αναλυτών αερίων. Τα αέρια βαθμονόμησης πληρούν τις προδιαγραφές της παραγράφου 9.5.1. του παραρτήματος 4Β. Σημειώνεται ότι τα αέρια βαθμονόμησης και τα αέρια προσδιορισμού του μεγίστου της κλίμακας είναι ποιοτικά τα ίδια, αλλά διαφέρουν ως προς την κύρια λειτουργία τους. Οι διάφοροι έλεγχοι για την επαλήθευση της απόδοσης αναλυτών αερίων και στοιχείων διαχείρισης δειγμάτων ενδέχεται να αναφέρονται είτε σε αέρια βαθμονόμησης είτε σε αέρια προσδιορισμού του μεγίστου της κλίμακας·
 2.1.9. «Κινητήρας ανάφλεξης με συμπίεση (CI)»: κινητήρας ο οποίος λειτουργεί βάσει της αρχής ανάφλεξης με συμπίεση (π.χ. κινητήρες ντίζελ)·
 2.1.10. «Επιβεβαιωμένος και ενεργός DTC»: ένας DTC που αποθηκεύεται όταν το σύστημα NCD εντοπίζει ότι υπάρχει δυσλειτουργία·
 2.1.11. «Κινητήρας σταθερών στροφών»: κινητήρας του οποίου η έγκριση τύπου ή η πιστοποίηση περιορίζονται σε λειτουργία με σταθερό αριθμό στροφών. Οι κινητήρες στους οποίους η


text:
λειτουργία του ρυθμιστή σταθερού αριθμού στροφών έχει αφαιρεθεί ή απενεργοποιηθεί δεν θεωρούνται πλέον κινητήρες σταθερών στροφών·
 2.1.12. «Λειτουργία σε σταθερές στροφές»: λειτουργία του κινητήρα με ρυθμιστή στροφών που ελέγχει αυτομάτως το αίτημα του χειριστή για διατήρηση του αριθμού στροφών του κινητήρα, ακόμα και υπό συνθήκες μεταβαλλόμενου φορτίου. Οι ρυθμιστές στροφών δεν διατηρούν πάντα ακριβώς σταθερό αριθμό στροφών. Συνήθως, οι στροφές δύναται να μειώνονται (από 0,1 έως 10 τοις εκατό) όταν υπάρχει μηδενικό φορτίο, έτσι ώστε οι ελάχιστες στροφές να αποδίδονται κοντά στο σημείο μέγιστης ισχύος του κινητήρα·
 2.1.13. «Συνεχής αναγέννηση»: η διαδικασία αναγέννησης ενός συστήματος μετεπεξεργασίας καυσαερίων είτε μόνιμα είτε τουλάχιστον μία φορά σε κάθε εφαρμοζόμενο κύκλο δοκιμής μεταβατικών συνθηκών ή κύκλο κατά βαθμίδες· διαφέρει από την περιοδική (σπάνια) αναγέννηση·
 2.1.14. «Απόδοση μετατροπής του διαχωριστή υδρογονανθράκων πλην του μεθανίου (NMC) Ε»: η απόδοση της μετατροπής ενός NMC που χρησιμοποιείται για την αφαίρεση των υδρογονανθράκων πλην του μεθανίου από το δείγμα αερίου μέσω οξείδωσης όλων των υδρογονανθράκων πλην του μεθανίου. Σε ιδανικές συνθήκες, η μετατροπή για το μεθάνιο είναι 0 τοις εκατό (ECH4 = 0), ενώ για τους λοιπούς υδρογονάνθρακες που εκπροσωπούνται από το αιθάνιο είναι 100 τοις εκατό (EC2H6 = 100 %). Για την ακριβή μέτρηση των υδρογονανθράκων πλην του μεθανίου (NMHC), προσδιορίζονται οι δύο βαθμοί απόδοσης και χρησιμοποιούνται για τον υπολογισμό της παροχής μάζας εκπομπών NMHC για το μεθάνιο και το αιθάνιο. Διαφέρει από τον όρο «κλάσμα διαπερατότητας»·
 2.1.15. «Κρίσιμα κατασκευαστικά στοιχεία σχετιζόμενα με τις εκπομπές»: κατασκευαστικά στοιχεία που είναι σχεδιασμένα με βασικό σκοπό τον έλεγχο των εκπομπών, δηλαδή οποιοδήποτε σύστημα μετεπεξεργασίας των καυσαερίων, η ηλεκτρονική μονάδα ελέγχου του κινητήρα και οι συνδεόμενοι με αυτήν αισθητήρες και ενεργοποιητές, καθώς και το σύστημα ανακυκλοφορίας καυσαερίων (EGR) στο οποίο συμπεριλαμβάνονται όλα τα σχετικά φίλτρα, οι ψύκτες, οι βαλβίδες ελέγχου και οι σωληνώσεις·
 2.1.16. «Συντήρηση κρίσιμων κατασκευαστικών στοιχείων σχετιζόμενων με τις εκπομπές»: οι εργασίες που πρέπει να εκτελούνται στο πλαίσιο της συντήρησης για τα κρίσιμα κατασκευαστικά στοιχεία τα οποία σχετίζονται με τις εκπομπές·
 2.1.17. «Χρόνος καθυστέρησης»: η διαφορά του χρόνου μεταξύ της αλλαγής του στοιχείου που πρέπει να μετρηθεί στο σημείο αναφοράς και της απόκρισης του συστήματος 10 % της τελικής ένδειξης (t10) με τον καθετήρα δειγματοληψίας να ορίζεται ως σημείο αναφοράς. Για τα αέρια, είναι βασικά ο χρόνος μεταφοράς του στοιχείου που μετριέται από τον καθετήρα δειγματοληψίας έως τον ανιχνευτή (βλ. σχήμα 3.1)·
 2.1.18. «Σύστημα εξουδετέρωσης των DeNOx»: ένα σύστημα μετεπεξεργασίας των καυσαερίων που σχεδιάστηκε για να μειώνει τις εκπομπές οξειδίων του αζώτου (NOx) [π.χ. παθητικοί και ενεργοί φτωχού μίγματος καταλύτες NOx, απορροφητές NOx και συστήματα επιλεκτικής καταλυτικής αναγωγής (SCR)]·
 2.1.19. «Σημείο δρόσου»: μέτρο της υγρασίας το οποίο δηλώνεται ως η θερμοκρασία ισορροπίας στην οποία το νερό συμπυκνώνεται υπό δεδομένη πίεση από υγρό αέρα με δεδομένη απόλυτη υγρασία. Το σημείο δρόσου προσδιορίζεται ως θερμοκρασία σε °C ή K και ισχύει μόνο για την πίεση στην οποία μετρήθηκε·
 2.1.20. «Διαγνωστικός κωδικός βλάβης (DTC)»: αριθμητικό ή αλφαριθμητικό αναγνωριστικό που προσδιορίζει ή χρησιμεύει ως σήμανση για μια δυσλειτουργία του συστήματος ελέγχου των NOx.
 2.1.21. «Διακριτή φάση»: αφορά τύπο διακριτής φάσης μιας δοκιμής σε σταθερή


text:
κατάσταση, όπως περιγράφεται στην παράγραφο 7.4.1.1. του παραρτήματος 4Β και στο παράρτημα 5·
 2.1.22. «Μετατόπιση»: η διαφορά μεταξύ των ενδείξεων μηδενός ή των ενδείξεων βαθμονόμησης και της αντίστοιχης τιμής που καταγράφεται από όργανο μέτρησης αμέσως μετά τη χρήση του σε δοκιμή εκπομπής, εφόσον πραγματοποιήθηκε ρύθμιση στο μηδέν και προσδιορισμός του μεγίστου της κλίμακας του οργάνου αμέσως πριν από τη δοκιμή·
 2.1.23. «Μονάδα ηλεκτρονικού ελέγχου»: η ηλεκτρονική διάταξη ενός κινητήρα που χρησιμοποιεί δεδομένα από τους αισθητήρες του κινητήρα για τον έλεγχο των παραμέτρων του κινητήρα·
 2.1.24. «Σύστημα ελέγχου εκπομπών»: οποιαδήποτε διάταξη, σύστημα ή στοιχείο σχεδιασμού που ελέγχει ή μειώνει τις εκπομπές ρύπων υποκείμενων σε κανονιστικές διατάξεις από έναν κινητήρα·
 2.1.25. «Στρατηγική ελέγχου εκπομπών»: συνδυασμός συστήματος ελέγχου εκπομπών με μια βασική στρατηγική ελέγχου εκπομπών και με ένα σύνολο βοηθητικών στρατηγικών ελέγχου εκπομπών, ο οποίος έχει ενσωματωθεί στον συνολικό σχεδιασμό ενός κινητήρα ή ενός μη οδικού κινητού μηχανήματος στο οποίο τοποθετείται ο κινητήρας·
 2.1.26. «Περίοδος διατηρησιμότητας των εκπομπών»: αριθμός ωρών που αναφέρονται στο παράρτημα 8 ο οποίος χρησιμοποιείται για τον προσδιορισμό των παραγόντων επιδείνωσης·
 2.1.27. «Συντήρηση που επηρεάζει τις εκπομπές»: εργασίες συντήρησης που επηρεάζουν σημαντικά τις εκπομπές ή που είναι πιθανό να επηρεάσουν αρνητικά τις επιδόσεις του οχήματος ή του κινητήρα όσον αφορά τις εκπομπές κατά τις κανονικές συνθήκες χρήσης και λειτουργίας·
 2.1.28. «Σειρά κινητήρων με σύστημα μετεπεξεργασίας καυσαερίων»: ομάδα κινητήρων ενός κατασκευαστή, η οποία συμμορφώνεται με τον ορισμό της σειράς κινητήρων, αλλά οι κινητήρες ομαδοποιούνται περαιτέρω σε μια σειρά αποτελούμενη από σειρές κινητήρων που χρησιμοποιούν παρόμοιο σύστημα μετεπεξεργασίας καυσαερίων·
 2.1.29. «Σειρά κινητήρων»: ομάδα κινητήρων ενός κατασκευαστή, οι οποίοι αναμένεται, από τον σχεδιασμό τους, να παρουσιάζουν παρεμφερή χαρακτηριστικά εκπεμπόμενων καυσαερίων, και οι οποίοι πληρούν τις απαιτήσεις της παραγράφου 7. του παρόντος κανονισμού·
 2.1.30. «Στροφές ρυθμιζόμενες από τον κινητήρα»: οι στροφές λειτουργίας του κινητήρα όταν αυτές ελέγχονται από τον εγκατεστημένο ρυθμιστή στροφών·
 2.1.31. «Σύστημα κινητήρα»: ο κινητήρας, το σύστημα ελέγχου των εκπομπών και η διεπαφή επικοινωνίας (υλικό εξοπλισμού και μηνύματα) μεταξύ της (των) μονάδας(-ων) ηλεκτρονικού ελέγχου του κινητήρα (ECU) και οποιουδήποτε άλλου συστήματος κίνησης ή μονάδας ελέγχου του οχήματος·
 2.1.32. «Τύπος κινητήρα»: μια κατηγορία κινητήρων που δεν διαφέρουν ως προς τα βασικά χαρακτηριστικά κινητήρα που περιγράφονται στις παραγράφους 1. έως 4. του προσαρτήματος 3 του παραρτήματος 1Α του παρόντος κανονισμού·
 2.1.33. «Σύστημα μετεπεξεργασίας καυσαερίων»: καταλύτης, φίλτρο σωματιδίων, σύστημα εξουδετέρωσης των NOx, συνδυασμένο σύστημα εξουδετέρωσης των NOx και φίλτρου σωματιδίων ή οποιαδήποτε άλλη διάταξη μείωσης των εκπομπών που εγκαθίσταται κατάντη του κινητήρα. Ο ορισμός αυτός δεν περιλαμβάνει την ανακυκλοφορία καυσαερίων (EGR) και τους στροβιλοσυμπιεστές, που θεωρούνται αναπόσπαστο μέρος του συστήματος του κινητήρα·
 2.1.34. «Ανακυκλοφορία καυσαερίων»: τεχνολογία που μειώνει τις εκπομπές κατευθύνοντας τα καυσαέρια που έχουν εξαχθεί από τον(τους) θάλαμο(-ους) καύσης πίσω στον κινητήρα για να αναμειχθούν με τον εισερχόμενο αέρα πριν από την καύση ή κατά τη διάρκειά της. Η χρήση χαρακτηριστικών διανομής μείγματος για την αύξηση της ποσότητας υπολειπόμενων καυσαερίων στο(στους) θάλαμο(-ους) καύσης που αναμειγνύονται με τον εισερχόμενο αέρα πριν από την καύση ή κατά τη διάρκειά της δεν θεωρείται ανακυκλοφορία καυσαερίων για τους σκοπούς του παρόντος κανονισμού·
 2.1.35. «Μέθοδος αραίωσης πλήρους ροής»: η


text:
διαδικασία ανάμειξης της συνολικής ροής καυσαερίων με αέρα αραίωσης πριν από το διαχωρισμό τμήματος του αραιωμένου καυσαερίου για ανάλυση·
 2.1.36. «Αέριοι ρύποι»: το μονοξείδιο του άνθρακα, οι υδρογονάνθρακες (οι οποίοι υποτίθεται ότι έχουν αναλογία ατόμων άνθρακα προς υδρογόνο C1H1.85) και τα οξείδια του αζώτου, εκφραζόμενα σε ισοδύναμα διοξειδίου του αζώτου (NO2)·
 2.1.37. «Ορθή τεχνική κρίση»: κρίση πραγματοποιούμενη σύμφωνα με γενικά αποδεκτές επιστημονικές και τεχνικές αρχές και με διαθέσιμες συναφείς πληροφορίες·
 2.1.38. «Φίλτρο HEPA»: φίλτρο ιδανικής απόδοσης που έχει αξιολογηθεί ότι έχει ελάχιστη απόδοση αρχικής απομάκρυνσης σωματιδίων της τάξης του 99,97% με τη χρήση του προτύπου ASTM F 1471–93 ή ισοδύναμου προτύπου·
 2.1.39. «Υδρογονάνθρακας (HC)»: τετραϋδροκανναβινόλη (THC), υδρογονάνθρακες πλην του μεθανίου (NMHC), κατά περίπτωση. Ως υδρογονάνθρακας αναφέρεται γενικά η ομάδα υδρογονανθράκων στην οποία βασίζονται τα πρότυπα εκπομπής για κάθε τύπο καυσίμου και κινητήρα·
 2.1.40. «Υψηλές στροφές (nhi)»: οι μέγιστες στροφές του κινητήρα στις οποίες αποδίδει το 70 % της ονομαστικής ισχύος (παράρτημα 4Α) ή της μέγιστης ισχύος (παράρτημα 4Β)·
 2.1.41. «Στροφές βραδείας λειτουργίας»: οι ελάχιστες στροφές του κινητήρα με ελάχιστο φορτίο (μεγαλύτερο ή ίσο με μηδενικό φορτίο), στις οποίες η λειτουργία ρυθμιστή στροφών του κινητήρα ελέγχει τις στροφές του κινητήρα. Στην περίπτωση κινητήρων που δεν διαθέτουν λειτουργία ρυθμιστή στροφών για τον έλεγχο των στροφών βραδείας λειτουργίας, οι στροφές βραδείας λειτουργίας είναι η δηλούμενη από τον κατασκευαστή τιμή των ελάχιστων στροφών του κινητήρων που μπορούν να αποδοθούν με ελάχιστο φορτίο. Σημειώνεται ότι οι θερμές στροφές βραδείας λειτουργίας είναι οι στροφές βραδείας λειτουργίας ενός προθερμασμένου κινητήρα·
 2.1.42. «Ενδιάμεσες στροφές»: οι στροφές του κινητήρα οι οποίες πληρούν μία από τις ακόλουθες απαιτήσεις:
 α)
 για κινητήρες που είναι κατασκευασμένοι να λειτουργούν σε μία περιοχή στροφών βάσει καμπύλης ροπής υπό πλήρες φορτίο, οι ενδιάμεσες στροφές είναι οι δηλούμενες στροφές μέγιστης ροπής, εάν αυτές βρίσκονται μεταξύ του 60 και 75 % των ονομαστικών στροφών·
 β)
 εάν οι δηλούμενες στροφές μέγιστης ροπής είναι χαμηλότερες από το 60 % των ονομαστικών στροφών, τότε οι ενδιάμεσες στροφές είναι το 60 % των ονομαστικών στροφών·
 γ)
 εάν οι δηλούμενες στροφές μέγιστης ροπής είναι μεγαλύτερες από το 75 % των ονομαστικών στροφών, τότε οι ενδιάμεσες στροφές είναι το 75 % των ονομαστικών στροφών.
 2.1.43. «Γραμμικότητα»: ο βαθμός στον οποίο οι μετρούμενες τιμές συμφωνούν με τις αντίστοιχες τιμές αναφοράς. Η γραμμικότητα προσδιορίζεται ποσοτικά μέσω γραμμικής παλινδρόμησης ζευγών μετρούμενων τιμών και τιμών αναφοράς σε ένα εύρος αναμενόμενων ή παρατηρούμενων κατά τη διάρκεια της δοκιμής τιμών·
 2.1.44. «Χαμηλές στροφές (nlo)»: οι ελάχιστες στροφές του κινητήρα στις οποίες αποδίδει το 50 % της ονομαστικής ισχύος (παράρτημα 4Α) ή της μέγιστης ισχύος (παράρτημα 4Β)·
 2.1.45. «Μέγιστη ισχύς (Pmax)»: η μέγιστη ισχύς σε kW, όπως καθορίζεται από τον κατασκευαστή·
 2.1.46. «Στροφές μέγιστης ροπής»: οι στροφές του κινητήρα στις οποίες ο κινητήρας αποδίδει τη μέγιστη ροπή, όπως καθορίζεται από τον κατασκευαστή·
 2.1.47. «Μέσο μιας ποσότητας»: βάσει μέσων τιμών σταθμισμένων ανάλογα με την παροχή, είναι το μέσο επίπεδο μιας ποσότητας, μετά την αναλογική στάθμισή της με την αντίστοιχη παροχή·
 2.1.48. «Σειρά κινητήρων NCD»: ομάδα συστημάτων κινητήρων ενός κατασκευαστή τα οποία έχουν κοινές μεθόδους παρακολούθησης/διάγνωσης των NCM.
 2.1.49. «Καθαρή ισχύς»: η


text:
ισχύς σε «ECE kW» που αποδίδεται στη δυναμομετρική εξέδρα στο τέλος του στροφαλοφόρου άξονα ή το ισοδύναμό της, μετρούμενη σύμφωνα με τη μέθοδο που περιγράφεται στον κανονισμό αριθ. 120 σχετικά με τη μέτρηση της καθαρής ισχύος, της καθαρής ροπής και της ειδικής κατανάλωσης καυσίμου κινητήρων εσωτερικής καύσης που τοποθετούνται σε γεωργικούς και δασικούς ελκυστήρες και σε μη οδικά κινητά μηχανήματα·
 2.1.50. «Συντήρηση που δεν επηρεάζει τις εκπομπές»: εργασίες συντήρησης που δεν επηρεάζουν σημαντικά τις εκπομπές και που δεν έχουν μακροχρόνια επίπτωση στην επιδείνωση των επιδόσεων του μηχανήματος ή του κινητήρα όσον αφορά τις εκπομπές κατά τις κανονικές συνθήκες χρήσης και λειτουργίας, αφού εκτελεστεί η συντήρηση·
 2.1.51. «Υδρογονάνθρακες πλην του μεθανίου (NMHC)»: το σύνολο όλων των σωμάτων υδρογονανθράκων εκτός του μεθανίου·
 2.1.52. «Διαγνωστικό σύστημα ελέγχου NOx (NCD)»: ένα σύστημα ενσωματωμένο στον κινητήρα, το οποίο έχει την ικανότητα
 α)
 να εντοπίζει μια δυσλειτουργία του συστήματος ελέγχου των NOx·
 β)
 να προσδιορίζει την πιθανή αιτία των δυσλειτουργιών του συστήματος ελέγχου των NOx μέσω πληροφοριών αποθηκευμένων στη μνήμη υπολογιστή και/ή μεταφέροντας αυτές τις πληροφορίες σε εξωτερικά συστήματα·
 2.1.53. «Δυσλειτουργία συστήματος ελέγχου των NOx (NCM)»: μια προσπάθεια επέμβασης στο σύστημα ελέγχου των NOx ενός κινητήρα ή μια δυσλειτουργία η οποία επηρεάζει εκείνο το σύστημα και μπορεί να οφείλεται σε επέμβαση, η ανίχνευση της οποίας θεωρείται από τον παρόντα κανονισμό ότι απαιτεί την ενεργοποίηση μιας προειδοποίησης ή ενός συστήματος προτροπής·
 2.1.54. «Εκπομπές ανοικτού στροφαλοθαλάμου»: οποιαδήποτε ροή από το στροφαλοθάλαμο ενός κινητήρα που εκπέμπεται απευθείας στο περιβάλλον·
 2.1.55. «Αίτημα χειριστή»: ένα στοιχείο εισόδου από τον χειριστή του κινητήρα με σκοπό τον έλεγχο του αποτελέσματος. Ο χειριστής μπορεί να είναι πρόσωπο (δηλ. η λειτουργία γίνεται χειροκίνητα) ή ρυθμιστής (δηλ. η λειτουργία γίνεται αυτόματα) που μηχανικά ή ηλεκτρονικά διαβιβάζει ένα στοιχείο εισόδου που απαιτεί αποτέλεσμα από τον κινητήρα. Το στοιχείο εισόδου μπορεί να προέρχεται από ένα σήμα ή ποδόπληκτρο επιτάχυνσης, ένα σήμα ή μοχλό ελέγχου γκαζιού, ένα σήμα ή μοχλό καυσίμου, ένα σήμα ή μοχλό στροφών ή από ένα σήμα ή σημείο ρύθμισης του ρυθμιστή·
 2.1.56. «Οξείδια του αζώτου»: ενώσεις που περιέχουν μόνο άζωτο και οξυγόνο, όπως αυτά μετρούνται σύμφωνα με τις διαδικασίες που προσδιορίζονται στον παρόντα κανονισμό. Τα οξείδια του αζώτου εκφράζονται ποσοτικά ως εάν το μονοξείδιο του αζώτου (NO) να είχε τη μορφή διοξειδίου του αζώτου (NO2), έτσι ώστε να χρησιμοποιείται ενεργός γραμμομοριακή μάζα για όλα τα οξείδια του αζώτου ισοδύναμη με τη μοριακή μάζα του NO2·
 2.1.57. «Μητρικός κινητήρας»: ένας κινητήρας που επιλέγεται από σειρά κινητήρων με τρόπο ώστε τα χαρακτηριστικά των εκπομπών του να είναι αντιπροσωπευτικά της συγκεκριμένης σειράς κινητήρων και να συμμορφώνεται με τις απαιτήσεις του παραρτήματος 1Β του παρόντος κανονισμού·
 2.1.58. «Μερική πίεση»: η πίεση p που αποδίδεται σε ένα μεμονωμένο αέριο ενός μείγματος αερίων. Στην περίπτωση ιδανικού αερίου, η μερική πίεση διαιρούμενη διά της ολικής πίεσης ισούται με τη γραμμομοριακή συγκέντρωση x του στοιχείου·
 2.1.59. «Διάταξη μετεπεξεργασίας των σωματιδίων»: σύστημα μετεπεξεργασίας των καυσαερίων που έχει σχεδιαστεί για να μειώσει τις εκπομπές των σωματιδιακών ρύπων (PM) μέσω μηχανικού, αεροδυναμικού, με διάχυση ή λόγω αδράνειας διαχωρισμού·
 2.1.60. «Μέθοδος αραίωσης μερικής ροής»: η διαδικασία διαχωρισμού


text:
ενός μέρους της συνολικής ροής καυσαερίων, η ανάμειξή του στη συνέχεια με κατάλληλη ποσότητα αέρα αραίωσης πριν από το φίλτρο δειγματοληψίας σωματιδίων·
 2.1.61. «Σωματίδια (PM)»: κάθε υλικό που συλλέγεται σε ένα ειδικών προδιαγραφών φίλτρο μετά από αραίωση των καυσαερίων κινητήρα ανάφλεξης με συμπίεση με καθαρό διηθημένο αέρα έτσι ώστε η θερμοκρασία να μην υπερβαίνει τους 325Κ (52 °C)·
 2.1.62. «Κλάσμα διαπερατότητας PF»: η απόκλιση από την ιδανική λειτουργία ενός διαχωριστή υδρογονανθράκων πλην του μεθανίου [βλ. απόδοση μετατροπής διαχωριστή υδρογονανθράκων πλην του μεθανίου (NMC) Ε]. Ένας ιδανικός διαχωριστής υδρογονανθράκων πλην του μεθανίου θα είχε κλάσμα διαπερατότητας PFCH4 της τάξης του 1,000 (ήτοι, απόδοση μετατροπής μεθανίου ECH4 της τάξης του 0), και το κλάσμα διαπερατότητας για όλους τους άλλους υδρογονάνθρακες θα ήταν 0,000, όπως αυτοί εκπροσωπούνται από το PFC2H6 (ήτοι, απόδοση μετατροπής αιθανίου EC2H6 της τάξης του 1). Η σχέση είναι η εξής:
 και ;
 2.1.63. «Ποσοστιαίο φορτίο»: το κλάσμα της μέγιστης διαθέσιμης ροπής σε συγκεκριμένο αριθμό στροφών του κινητήρα·
 2.1.64. «Περιοδική (ή σπάνια) αναγέννηση»: η διαδικασία αναγέννησης ενός συστήματος μετεπεξεργασίας καυσαερίων που πραγματοποιείται περιοδικά σε λιγότερο από 100 ώρες κανονικής λειτουργίας του κινητήρα. Στη διάρκεια των κύκλων της αναγέννησης, τα όρια εκπομπών είναι δυνατόν να ξεπεραστούν·
 2.1.65. «Διάθεση στην αγορά»: η πράξη με την οποία καθίσταται διαθέσιμο στην αγορά μιας χώρας που εφαρμόζει τον παρόντα κανονισμό, έναντι πληρωμής ή δωρεάν, ένα προϊόν που καλύπτεται από τον παρόντα κανονισμό, προκειμένου να διανεμηθεί και/ή να χρησιμοποιηθεί μέσα στη χώρα·
 2.1.66. «Καθετήρας»: το πρώτο τμήμα της γραμμής μεταφοράς που μεταφέρει το δείγμα στο επόμενο στοιχείο του συστήματος δειγματοληψίας·
 2.1.67. «PTFE»: πολυτετραφθοροαιθυλένιο, κοινώς γνωστό ως Teflon TM·
 2.1.68. «Κύκλος δοκιμής σε σταθερή κατάσταση κατά βαθμίδες»: κύκλος δοκιμών με αλληλουχία σταδίων δοκιμής σε σταθερές συνθήκες λειτουργίας του κινητήρα με καθορισμένα κριτήρια στροφών και ροπής σε κάθε στάδιο και καθορισμένες βαθμίδες στροφών και ροπής μεταξύ των σταδίων αυτών·
 2.1.69. «Ονομαστικές στροφές»: ο μέγιστος υπό πλήρες φορτίο αριθμός στροφών του κινητήρα που επιτρέπεται από τον ρυθμιστή στροφών, όπως έχει σχεδιαστεί από τον κατασκευαστή, ή, εάν δεν υπάρχει ρυθμιστής στροφών, οι στροφές στις οποίες λαμβάνεται η μέγιστη ισχύς του κινητήρα, όπως έχει σχεδιαστεί από τον κατασκευαστή·
 2.1.70. «Αντιδραστήριο»: οποιοδήποτε αναλώσιμο ή μη ανακτήσιμο μέσο που απαιτείται και χρησιμοποιείται για την αποτελεσματική λειτουργία του συστήματος μετεπεξεργασίας των καυσαερίων·
 2.1.71. «Αναγέννηση»: ένα συμβάν κατά τη διάρκεια του οποίου μεταβάλλονται τα επίπεδα εκπομπών, ενώ η απόδοση μετεπεξεργασίας αποκαθίσταται μέσω του σχεδιασμού. Μπορούν να συμβούν δύο είδη αναγέννησης: συνεχής αναγέννηση (βλ. παράγραφο 6.6.1. του παραρτήματος 4Β) και σπάνια (περιοδική) αναγέννηση (βλ. παράγραφο 6.6.2 του παραρτήματος 4Β)·
 2.1.72. «Χρόνος απόκρισης»: η διαφορά χρόνου μεταξύ της αλλαγής του προς μέτρηση στοιχείου στο σημείο αναφοράς και της απόκρισης του συστήματος κατά 90 % της τελικής ένδειξης (t
 90
 ) με τον καθετήρα δειγματοληψίας να ορίζεται ως σημείο αναφοράς, όπου η αλλαγή του προς μέτρηση στοιχείου είναι τουλάχιστον 60 % της πλήρους κλίμακας (FS) και οι διατάξεις μεταγωγής αερίου έχουν οριστεί να πραγματοποιούν τη μεταγωγή αερίου σε λιγότερο από 0,1 δευτερόλεπτα. Ο χρόνος απόκρισης του συστήματος συνίσταται στον χρόνο καθυστέρησης του συστήματος και στον χρόνο ανόδου του


text:
συστήματος·
 2.1.73. «Χρόνος ανόδου»: η διαφορά χρόνου μεταξύ του 10 % και 90 % της απόκρισης της τελικής ένδειξης (t90 – t10)·
 2.1.74. «Εργαλείο σάρωσης»: εξωτερικός εξοπλισμός δοκιμών ο οποίος χρησιμοποιείται για την επικοινωνία εξοπλισμού εκτός του οχήματος με το σύστημα NCD·
 2.1.75. «Χρονοδιάγραμμα συσσώρευσης ωρών λειτουργίας»: ο κύκλος γήρανσης και η περίοδος συσσώρευσης ωρών λειτουργίας για τον προσδιορισμό των συντελεστών επιδείνωσης για τη σειρά κινητήρων με σύστημα μετεπεξεργασίας καυσαερίων·
 2.1.76. «Κοινός μετρητής ατμοσφαιρικής πίεσης»: μετρητής ατμοσφαιρικής πίεσης η ένδειξη του οποίου χρησιμοποιείται ως η ατμοσφαιρική πίεση μιας ολόκληρης εγκατάστασης δοκιμής που διαθέτει περισσότερους από έναν θαλάμους δοκιμής δυναμόμετρου·
 2.1.77. «Κοινή μέτρηση υγρασίας»: μέτρηση υγρασίας που χρησιμοποιείται ως η υγρασία μιας ολόκληρης εγκατάστασης δοκιμής που διαθέτει περισσότερους από έναν θαλάμους δοκιμής δυναμόμετρου·
 2.1.78. «Προσδιορισμός του μεγίστου της κλίμακας»: ρύθμιση ενός οργάνου ώστε να δίνει σωστή ένδειξη ενός προτύπου βαθμονόμησης, η οποία αντιπροσωπεύει τιμή μεταξύ του 75 % και του 100 % της μέγιστης τιμής στο εύρος ή αναμενόμενο εύρος χρήσης του οργάνου·
 2.1.79. «Αέριο προσδιορισμού του μεγίστου της κλίμακας»: καθαρό μείγμα αερίων που χρησιμοποιείται για τον προσδιορισμό του μεγίστου της κλίμακας των αναλυτών αερίου. Τα αέρια προσδιορισμού του μεγίστου της κλίμακας πληρούν τις προδιαγραφές της παραγράφου 9.5.1. Σημειώνεται ότι τα αέρια βαθμονόμησης και τα αέρια προσδιορισμού του μεγίστου της κλίμακας είναι ποιοτικά τα ίδια, αλλά διαφέρουν ως προς την κύρια λειτουργία τους. Οι διάφοροι έλεγχοι για την επαλήθευση της απόδοσης αναλυτών αερίων και στοιχείων διαχείρισης δειγμάτων ενδέχεται να αναφέρονται είτε σε αέρια βαθμονόμησης είτε σε αέρια προσδιορισμού του μεγίστου της κλίμακας·
 2.1.80. «Ειδικές εκπομπές»: οι εκπομπές μάζας που εκφράζονται σε g/kWh·
 2.1.81. «Αυτόνομο»: κάτι που δεν έχει εξαρτήσεις· μπορεί να είναι αυτόνομο·
 2.1.82. «Σταθερή κατάσταση»: αφορά δοκιμές εκπομπής στις οποίες ο αριθμός στροφών του κινητήρα και το φορτίο διατηρούνται εντός ενός καθορισμένου συνόλου ονομαστικά σταθερών τιμών. Οι δοκιμές διακριτής φάσης ή οι δοκιμές κατά βαθμίδες είναι δοκιμές σταθερής κατάστασης·
 2.1.83. «Στοιχειομετρική»: αναφέρεται στη συγκεκριμένη αναλογία αέρα-καυσίμου στην οποία, εάν το καύσιμο οξειδωνόταν πλήρως, δεν θα υπήρχε υπολειπόμενο καύσιμο ή οξυγόνο·
 2.1.84. «Μέσο αποθήκευσης»: φίλτρο σωματιδίων, σάκος δειγματοληψίας ή οποιαδήποτε άλλη διάταξη αποθήκευσης που χρησιμοποιείται για τη δειγματοληψία παρτίδας·
 2.1.85. «Κύκλος δοκιμής (ή λειτουργίας)»: μια ακολουθία σημείων ελέγχου, το καθένα με καθορισμένο αριθμό στροφών και καθορισμένη ροπή, στην οποία υποβάλλεται ο κινητήρας υπό σταθερές ή μεταβατικές συνθήκες λειτουργίας. Οι κύκλοι λειτουργίας προσδιορίζονται στο παράρτημα 5. Ένας κύκλος λειτουργίας δύναται να περιλαμβάνει ένα ή περισσότερα διαστήματα δοκιμής·
 2.1.86. «Διάστημα δοκιμής»: χρονική διάρκεια κατά την οποία προσδιορίζονται οι ειδικές εκπομπές πέδησης. Στις περιπτώσεις που υπάρχουν πολλαπλά διαστήματα δοκιμής κατά τη διάρκεια ενός κύκλου λειτουργίας, ο κανονισμός δύναται να προσδιορίζει πρόσθετους υπολογισμούς που σταθμίζουν και συνδυάζουν αποτελέσματα για τη λήψη σύνθετων τιμών για σκοπούς σύγκρισης με τα ισχύοντα όρια εκπομπών·
 2.1.87. «Ανοχή»: το διάστημα στο οποίο βρίσκεται το 95 % ενός συνόλου καταγεγραμμένων τιμών συγκεκριμένης ποιότητας, ενώ το υπόλοιπο 5 % των καταγεγραμμένων τιμών αποκλίνουν από το διάστημα ανοχής. Χρησιμοποιούνται οι συχνότητες και τα χρονικά διαστήματα καταγραφής βάσει των προδιαγραφών για να προσδιοριστεί εάν μια ποσότητα βρίσκεται εντός της ισχύουσας ανοχής·
 2.1.88. «Ολικοί υδρογονάνθρακες


text:
(THC)»: η συνδυασμένη μάζα οργανικών ενώσεων, μετρούμενη με την προσδιορισμένη διαδικασία για τη μέτρηση των ολικών υδρογονανθράκων, εκφραζόμενη ως υδρογονάνθρακες με αναλογία μάζας υδρογόνου-άνθρακα της τάξης του 1,85:1·
 2.1.89. «Χρόνος μετατροπής»: η διαφορά χρόνου ανάμεσα στην αλλαγή του προς μέτρηση στοιχείου στο σημείο αναφοράς και στην απόκριση συστήματος κατά 50 % της τελικής ανάγνωσης (t50) με τον καθετήρα δειγματοληψίας να ορίζεται ως σημείο αναφοράς. Ο χρόνος μετατροπής χρησιμοποιείται για την ευθυγράμμιση των σημάτων των διαφόρων οργάνων μέτρησης. Βλ. σχήμα 3.1·
 2.1.90. «Κύκλος δοκιμής μεταβατικών συνθηκών»: νοείται ένας κύκλος δοκιμής με ακολουθία ομαλοποιημένων τιμών στροφών και ροπής που μεταβάλλονται σχετικά γρήγορα στον χρόνο (NRTC)·
 2.1.91. «Έγκριση τύπου»: η έγκριση ενός τύπου κινητήρα όσον αφορά τις εκπομπές του, μετρούμενες σύμφωνα με τις διαδικασίες που προσδιορίζονται στον παρόντα κανονισμό·
 2.1.92. «Ενημέρωση-καταγραφή»: η συχνότητα με την οποία ο αναλυτής παρέχει νέες, τρέχουσες τιμές·
 2.1.93. «Ωφέλιμη διάρκεια ζωής»: η σχετική περίοδος απόστασης και/ή χρόνου κατά την οποία πρέπει να διασφαλίζεται η συμμόρφωση προς τα σχετικά όρια εκπομπών αερίων και σωματιδίων·
 2.1.94. «Κινητήρας μεταβλητών στροφών»: κινητήρας που δεν είναι κινητήρας σταθερών στροφών·
 2.1.95. «Επαλήθευση»: αξιολόγηση εάν οι ενδείξεις ενός συστήματος μέτρησης συμφωνούν ή όχι με ένα εύρος εφαρμοσμένων σημάτων αναφοράς εντός ενός ή περισσότερων προκαθορισμένων κατώτατων ορίων αποδοχής. Διαφέρει από τον όρο «βαθμονόμηση»·
 2.1.96. «Μηδενισμός»: ρύθμιση ενός οργάνου έτσι ώστε να δίνει απόκριση μηδενός σε ένα πρότυπο βαθμονόμησης μηδενός, όπως καθαρό άζωτο ή καθαρό αέρα για τη μέτρηση συγκεντρώσεων συστατικών εκπομπής·
 2.1.97. «Αέριο μηδενισμού»: αέριο που παράγει ένδειξη μηδενός σε έναν αναλυτή. Το αέριο αυτό δύναται να είναι καθαρό άζωτο, καθαρός αέρα ή συνδυασμός καθαρού αζώτου και καθαρού αέρα.
 Σχήμα 1
 Ορισμοί της απόκρισης του συστήματος: χρόνος καθυστέρησης (παράγραφος 2.1.17.), χρόνος απόκρισης (παράγραφος 2.1.72.), χρόνος ανόδου (παράγραφος 2.1.73.) και χρόνος μετατροπής (παράγραφος 2.1.89.)
 2.2. Σύμβολα και συντμήσεις
 2.2.1. Σύμβολα
 Τα σύμβολα επεξηγούνται στην παράγραφο 1.4. του παραρτήματος 4Α και στην παράγραφο 3.2. του παραρτήματος 4Β, αντιστοίχως.
 2.2.2. Σύμβολα και συντμήσεις για τα χημικά συστατικά
 Ar: Αργό
 C1: Ισοδύναμα υδρογονάνθρακα με ένα άτομο άνθρακα
 CH4: Μεθάνιο
 C2H6: Αιθάνιο
 C3H8: Προπάνιο
 CO: Μονοξείδιο του άνθρακα
 CO2: Διοξείδιο του άνθρακα
 DOP: φθαλικός διοκτυλεστέρας
 H: Ατομικό υδρογόνο
 H2: Μοριακό υδρογόνο
 HC: Υδρογονάνθρακας
 H2O: Νερό
 He: Ήλιο
 N2: Μοριακό άζωτο
 NMHC: Υδρογονάνθρακες πλην μεθανίου
 NOx: Οξείδια του αζώτου
 NO: Μονοξείδιο του αζώτου
 NO2: Διοξείδιο του αζώτου
 O2: Οξυγόνο
 PM: Σωματίδια
 PTFE: Πολυτετραφθοροαιθυλένιο
 S: Θείο
 THC: Ολικοί υδρογονάνθρακες
 2.2.3. Συντμήσεις
 ASTM: American Society for Testing and Materials
 BMD: Bag mini-diluter (σύστημα ελέγχου εκπομπών με μίνι συσκευή αραίωσης με σάκο)
 BSFC: Ειδική κατανάλωση καυσίμου κατά την πέδηση
 CFV: Σωλήνας Venturi κρίσιμης ροής
 CI: Ανάφλεξη με συμπίεση
 CLD: Ανιχνευτής χημιφωταύγειας
 CVS: Συσκευή δειγματοληψίας σταθερού όγκου
 DeNOx: Σύστημα μετεπεξεργασίας NOx
 DF: Συντελεστής επιδείνωσης
 ECM: Μονάδα ηλεκτρονικού ελέγχου
 EFC: Ηλεκτρονικός έλεγχος ροής
 EGR: Ανακυκλοφορία καυσαερίων
 FID: Ανιχνευτής ιονισμού φλόγας
 GC: Αέριος χρωματογράφος
 HCLD: Θερμαινόμενος ανιχνευτής χημιφωταύγειας
 HFID: Θερμαινόμενος ανιχνευτής ιονισμού φλόγας
 IBP: Αρχικό σημείο ζέσεως
 ISO: Διεθνής Οργανισμός Τυποποίησης
 LPG: Υγραέριο
 NDIR: Μη διασκεδαζόμενης υπέρυθρης ακτινοβολίας (Αναλυτής)
 NDUV: Μη διασκεδαζόμενης υπεριώδους ακτινοβολίας (Αναλυτής)
 NIST: US National Institute for Standards and Technology
 NMC: Διαχωριστής υδρογονανθράκων πλην μεθανίου


text:
PDP: Αντλία θετικής εκτόπισης
 %FS: % της πλήρους κλίμακας
 PFD: Αραίωση μερικής ροής
 PFS: Σύστημα μερικής ροής
 PTFE: Πολυτετραφθοροαιθυλένιο (κοινώς γνωστό ως TeflonTM)
 RMC: Κύκλος κατά βαθμίδες
 RMS: Ενεργός τιμή
 RTD: Θερμόμετρο ηλεκτρικής αντίστασης
 SAE: Ένωση Μηχανικών Αυτοκινήτων (Society of Automotive Engineers)
 SSV: Venturi υποηχητικής ροής
 UCL: Άνω όριο εμπιστοσύνης
 UFM: Μετρητής ροής με υπερήχους
 3. ΑΙΤΗΣΗ ΕΓΚΡΙΣΗΣ
 3.1. Αίτηση έγκρισης ενός κινητήρα ως χωριστή τεχνική μονάδα
 3.1.1.
 Η αίτηση έγκρισης κινητήρα ή σειράς κινητήρων σε σχέση με το επίπεδο εκπομπών αέριων και σωματιδιακών ρύπων υποβάλλεται από τον κατασκευαστή του κινητήρα ή από δεόντως εξουσιοδοτημένο αντιπρόσωπό του.
 3.1.2.
 Συνοδεύεται από τα παρακάτω έγγραφα εις τριπλούν και τα ακόλουθα στοιχεία:
 Περιγραφή του τύπου κινητήρα η οποία περιλαμβάνει τα αναφερόμενα στο παράρτημα 1Α του παρόντος κανονισμού στοιχεία και, κατά περίπτωση, τα στοιχεία της σειράς κινητήρων που αναφέρονται στο παράρτημα 1Β του παρόντος κανονισμού.
 3.1.3.
 Κινητήρας σύμμορφος προς τα χαρακτηριστικά τύπου κινητήρα που περιγράφονται στο παράρτημα 1Α υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης που ορίζονται στην παράγραφο 5. Εάν η τεχνική υπηρεσία αποφασίσει ότι ο υποβληθείς κινητήρας δεν αντιπροσωπεύει πλήρως τη σειρά κινητήρων που περιγράφεται στο προσάρτημα 2 του παραρτήματος 1Α, υποβάλλεται προς δοκιμή εναλλακτικός και, εάν είναι απαραίτητο, πρόσθετος κινητήρας, σύμφωνα με την παράγραφο 5.
 4. ΕΓΚΡΙΣΗ
 4.1.
 Εάν ο υποβληθείς προς έγκριση σύμφωνα με την παράγραφο 3.1. του παρόντος κανονισμού κινητήρας πληροί τις απαιτήσεις της παραγράφου 5.2. ακολούθως, χορηγείται έγκριση στο συγκεκριμένο τύπο κινητήρα ή σειρά κινητήρων.
 4.2.
 Για κάθε τύπο ή σειρά που εγκρίνεται, εκχωρείται αριθμός έγκρισης. Τα πρώτα δύο ψηφία υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης. Το ίδιο συμβαλλόμενο μέρος δεν δίδει τον ίδιο αριθμό σε άλλο τύπο ή σειρά κινητήρων.
 4.3.
 Η κοινοποίηση της έγκρισης ή της επέκτασης ή της άρνησης έγκρισης τύπου κινητήρα ή σειράς κινητήρων σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, με έντυπο που συντάσσεται βάσει του υποδείγματος στο παράρτημα 2, όπως ισχύει, του παρόντος κανονισμού. Κοινοποιούνται επίσης οι τιμές που μετρούνται κατά τη δοκιμή τύπου.
 4.4.
 Πρέπει να επικολληθεί, σε εμφανές και εύκολα προσπελάσιμο σημείο, σε κάθε κινητήρα που είναι σύμφωνος με τύπο κινητήρα ή σειρά κινητήρων εγκεκριμένων βάσει του παρόντος κανονισμού, διεθνές σήμα έγκρισης αποτελούμενο από:
 4.4.1.
 κύκλο ο οποίος περιβάλλει το αλφαβητικό στοιχείο «E», ακολουθούμενο από το διακριτικό αριθμό της χώρας η οποία χορήγησε την έγκριση (2)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο σημείο 4.4.1.
 4.4.3.
 Πρόσθετο σύμβολο αποτελούμενο από δύο αλφαβητικά στοιχεία, το πρώτο από τα οποία είναι ένα αλφαβητικό στοιχείο από το D έως το R το οποίο δηλώνει το επίπεδο εκπομπών (παράγραφος 5.2.1.) σύμφωνα με το οποίο εγκρίθηκε ο κινητήρας ή η σειρά κινητήρων, ενώ το δεύτερο είναι είτε το στοιχείο Α εάν η σειρά κινητήρων είναι πιστοποιημένη για λειτουργία μεταβλητών στροφών είτε το στοιχείο Β εάν η


text:
σειρά κινητήρων είναι πιστοποιημένη για λειτουργία σταθερών στροφών.
 4.5.
 Αν ο κινητήρας συμμορφώνεται με έναν εγκεκριμένο τύπο ή σειρά, βάσει ενός ή περισσότερων κανονισμών που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το οριζόμενο σύμβολο. Στην περίπτωση αυτή οι αριθμοί κανονισμών και έγκρισης και τα επιπλέον σύμβολα όλων των κανονισμών δυνάμει οποίων χορηγήθηκε έγκριση σύμφωνα με τον παρόντα κανονισμό θα αναγράφονται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.2.
 4.6.
 Το σήμα έγκρισης θα τίθεται πλησίον ή πάνω στην πινακίδα με τα στοιχεία που τοποθετεί ο κατασκευαστής στον εγκεκριμένο τύπο.
 4.7.
 Στο παράρτημα 3 του παρόντος κανονισμού παρέχονται παραδείγματα διατάξεων σημάτων έγκρισης.
 4.8.
 Ο κινητήρας που εγκρίνεται ως τεχνική μονάδα φέρει εκτός από το σήμα έγκρισης:
 4.8.1.
 το εμπορικό σήμα ή την εταιρική επωνυμία του κατασκευαστή του κινητήρα·
 4.8.2.
 τον κωδικό αριθμό κινητήρα του κατασκευαστή·
 4.9.
 Τα σήματα αυτά πρέπει να είναι ευκρινή και ανεξίτηλα.
 5. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ
 5.1. Γενικά
 Τα εξαρτήματα που μπορούν να επιδράσουν στην εκπομπή αέριων και σωματιδιακών ρύπων πρέπει να σχεδιάζονται, κατασκευάζονται και συναρμολογούνται κατά τρόπο ώστε ο κινητήρας, σε συνήθεις συνθήκες χρήσης, να πληροί τις διατάξεις του παρόντος κανονισμού παρά τους κραδασμούς τους οποίους μπορεί να υφίσταται.
 5.1.1. Τα τεχνικής φύσεως μέτρα που λαμβάνονται από τον κατασκευαστή είναι τέτοια ώστε να διασφαλίζεται ότι οι αναφερθείσες εκπομπές παραμένουν αποτελεσματικά εντός των ορίων, σύμφωνα με τον παρόντα κανονισμό, καθ' όλη τη διάρκεια της φυσιολογικής ζωής του κινητήρα και κάτω από κανονικές συνθήκες χρήσης. Οι διατάξεις αυτές θεωρείται ότι πληρούνται:
 α)
 Εάν πληρούνται αντιστοίχως οι διατάξεις των παραγράφων 5.2.1. και 7.2.2.1· και
 β)
 Εάν, επιπροσθέτως, για κινητήρες ζώνης ισχύος L ή μεγαλύτερης, πληρούνται οι διατάξεις της παραγράφου 5.3.
 5.1.2. Για κινητήρες ζώνης ισχύος H ή μεγαλύτερης, ο κατασκευαστής αποδεικνύει την διατηρησιμότητα του κινητήρα και της διάταξης μετεπεξεργασίας, κατά περίπτωση, σύμφωνα με το παράρτημα 8.
 5.1.3. Η συστηματική αντικατάσταση των σχετικών με τις εκπομπές εξαρτημάτων μετά από ένα ορισμένο χρόνο λειτουργίας του κινητήρα είναι επιτρεπτή. Οποιαδήποτε ρύθμιση, επισκευή, αποσυναρμολόγηση, καθαρισμός ή αντικατάσταση των εξαρτημάτων ή συστημάτων του κινητήρα που εκτελείται σε περιοδική βάση για την παρεμπόδιση της κακής λειτουργίας του, πραγματοποιείται μόνο στην έκταση που είναι τεχνολογικώς απαραίτητο για την εξασφάλιση της σωστής λειτουργίας του συστήματος ελέγχου των εκπομπών. Κατά συνέπεια, στο εγχειρίδιο του πελάτη πρέπει να περιλαμβάνονται προδιαγεγραμμένες χρονικώς απαιτήσεις συντήρησης και να εγκρίνονται πριν χορηγηθεί η έγκριση. Για κινητήρες ζώνης ισχύος L ή μεγαλύτερης, περιλαμβάνονται περαιτέρω πληροφορίες σύμφωνα με τις απαιτήσεις της παραγράφου 5.3.3.
 5.1.4. Το αντίστοιχο απόσπασμα από το εγχειρίδιο σε σχέση με τη συντήρηση/αντικαταστάσεις της(των) διάταξης(διατάξεων) μετεπεξεργασίας, συμπεριλαμβάνεται στο πληροφοριακό δελτίο που προβλέπεται στα προσαρτήματα του παραρτήματος 1Α του παρόντος κανονισμού.
 5.2. Προδιαγραφές σχετικά με τις εκπομπές ρύπων
 Τα αέρια και σωματιδιακά συστατικά που εκπέμπονται από τον κινητήρα που υποβάλλεται σε δοκιμή πρέπει να μετρούνται με τις μεθόδους που περιγράφονται στο παράρτημα 4Α για ζώνες ισχύος έως την P και το παράρτημα 4Β για ζώνες ισχύος Q και R. Κατόπιν αιτήματος του κατασκευαστή και με τη σύμφωνη γνώμη της αρχής


text:
έγκρισης τύπου, οι μέθοδοι που περιγράφονται στο παράρτημα 4Β ενδέχεται να χρησιμοποιούνται για τις ζώνες ισχύος έως την P.
 5.2.1. Οι λαμβανόμενες τιμές των εκπομπών μονοξειδίου του άνθρακα, υδρογονανθράκων, οξειδίων του αζώτου και σωματιδίων δεν πρέπει να υπερβαίνουν τις τιμές που παρουσιάζονται στον κατωτέρω πίνακα:
 Ζώνη ισχύος
 Καθαρή ισχύς
 (P)
 (kW)
 Μονοξείδιο του άνθρακα
 (CO)
 (g/kWh)
 Υδρογονάνθρακες
 (HC)
 (g/kWh)
 Οξείδια του αζώτου
 (NOx)
 (g/kWh)
 Σωματίδια
 (PM)
 (g/kWh)
 E
 130 ≤ P ≤ 560
 3,5
 1,0
 6,0
 0,2
 F
 75 ≤ P <130
 5,0
 1,0
 6,0
 0,3
 G
 37 ≤ P <75
 5,0
 1,3
 7,0
 0,4
 D
 18 ≤ P <37
 5,5
 1,5
 8,0
 0,8
 Καθαρή ισχύς
 (P)
 (kW)
 Μονοξείδιο του άνθρακα
 (CO)
 (g/kWh)
 Άθροισμα υδρογονανθράκων και οξειδίων του αζώτου
 (HC + NOx)
 (g/kWh)
 Σωματίδια
 (PM)
 (g/kWh)
 H
 130 ≤ P ≤ 560
 3,5
 4,0
 0,2
 Ι
 75 ≤ P <130
 5,0
 4,0
 0,3
 J
 37 ≤ P <75
 5,0
 4,7
 0,4
 K
 19 ≤ P <37
 5,5
 7,5
 0,6
 Καθαρή ισχύς
 (P)
 (kW)
 Μονοξείδιο του άνθρακα
 (CO)
 (g/kWh)
 Υδρογονάνθρακες
 (HC)
 (g/kWh)
 Οξείδια του αζώτου
 (NOx)
 (g/kWh)
 Σωματίδια
 (PM)
 (g/kWh)
 L
 130 ≤ P ≤ 560
 3,5
 0,19
 2,0
 0,025
 M
 75 ≤ P <130
 5,0
 0,19
 3,3
 0,025
 N
 56 ≤ P <75
 5,0
 0,19
 3,3
 0,025
 Άθροισμα υδρογονανθράκων και οξειδίων του αζώτου
 (HC + NOx)
 (g/kWh)
 P
 37 ≤ P <56
 5,0
 4,7
 0,025
 Καθαρή ισχύς
 (P)
 (kW)
 Μονοξείδιο του άνθρακα
 (CO)
 (g/kWh)
 Υδρογονάνθρακες
 (HC)
 (g/kWh)
 Οξείδια του αζώτου
 (NOx)
 (g/kWh)
 Σωματίδια
 (PM)
 (g/kWh)
 Q
 130 ≤ P ≤ 560
 3,5
 0,19
 0,4
 0,025
 R
 56 ≤ P <130
 5,0
 0,19
 0,4
 0,025
 Οι οριακές τιμές για τις ζώνες ισχύος H έως R περιλαμβάνουν παράγοντες επιδείνωσης υπολογιζόμενους σύμφωνα με το Παράρτημα 8.
 5.2.2. Όπως ορίζεται σύμφωνα με το παράρτημα 1Β, στις περιπτώσεις που μια σειρά κινητήρων καλύπτει περισσότερες από μία ζώνες ισχύος, οι τιμές εκπομπών του μητρικού κινητήρα (έγκριση τύπου) και όλων των τύπων κινητήρων της ίδιας σειράς (COP) πρέπει να πληρούν τις αυστηρότερες απαιτήσεις της υψηλότερης ζώνης ισχύος.
 5.2.3. Επιπλέον, ισχύουν οι παρακάτω απαιτήσεις:
 α)
 Απαιτήσεις διατηρησιμότητας όπως ορίζονται στο παράρτημα 8 του παρόντος κανονισμού·
 β)
 Διατάξεις περί της περιοχής ελέγχου του κινητήρα, όπως ορίζονται στην παράγραφο 5.3.5. του παρόντος κανονισμού για τις δοκιμές κινητήρων στις ζώνες ισχύος Q και R μόνο·
 γ)
 Απαιτήσεις περί των αναφορών CO2, όπως ορίζονται στο προσάρτημα 1 του παραρτήματος 10 για δοκιμές σύμφωνα με το παράρτημα 4A, ή στο προσάρτημα 2 του παραρτήματος 10 του παρόντος κανονισμού για δοκιμές σύμφωνα με το παράρτημα 4B του παρόντος κανονισμού·
 δ)
 Οι απαιτήσεις που ορίζονται στην παράγραφο 5.3 για τους ηλεκτρονικά ελεγχόμενους κινητήρες στις ζώνες ισχύος L έως R.
 5.3. Απαιτήσεις έγκρισης τύπου για τις ζώνες ισχύος L έως R
 5.3.1. Η παρούσα παράγραφος ισχύει για την έγκριση τύπου ηλεκτρονικά ελεγχόμενων κινητήρων, κατά την οποία χρησιμοποιούνται ηλεκτρονικοί έλεγχοι για να καθοριστεί η ποσότητα και ο χρονισμός του καυσίμου έγχυσης (εφεξής καλούμενων «κινητήρων»). Η παρούσα παράγραφος ισχύει ανεξάρτητα από την τεχνολογία που εφαρμόζεται στους εν λόγω κινητήρες για να τηρούν τα όρια εκπομπών που παρατίθενται στην


text:
παράγραφο 5.2.1. του παρόντος κανονισμού.
 5.3.2. Γενικές απαιτήσεις
 5.3.2.1. Απαιτήσεις για τη βασική στρατηγική ελέγχου των εκπομπών
 5.3.2.1.1. Η βασική στρατηγική ελέγχου των εκπομπών, η οποία είναι ενεργή σε όλη τη διάρκεια της κλίμακας στροφών και ροπής λειτουργίας του κινητήρα, σχεδιάζεται έτσι ώστε να επιτρέπει στον κινητήρα να συμμορφώνεται με τις διατάξεις του παρόντος κανονισμού.
 5.3.2.1.2. Απαγορεύεται κάθε βασική στρατηγική ελέγχου των εκπομπών που μπορεί να εισαγάγει διάκριση μεταξύ της λειτουργίας κινητήρα σε μια τυποποιημένη δοκιμή έγκρισης τύπου και άλλων συνθηκών λειτουργίας και, κατόπιν, να παράσχει ένα κατώτερο επίπεδο ελέγχου των εκπομπών κάτω από συνθήκες λειτουργίας που δεν περιλαμβάνονται ουσιαστικά στη διαδικασία δοκιμής για την έγκριση του τύπου.
 5.3.2.2. Απαιτήσεις για τη βοηθητική στρατηγική ελέγχου των εκπομπών
 5.3.2.2.1. Μια βοηθητική στρατηγική ελέγχου των εκπομπών μπορεί να χρησιμοποιηθεί από κινητήρα ή μη οδικό κινητό μηχάνημα, εφόσον η βοηθητική στρατηγική ελέγχου των εκπομπών, όταν καθίσταται ενεργή, τροποποιεί τη βασική στρατηγική ελέγχου των εκπομπών σε συγκεκριμένη δέσμη συνθηκών περιβάλλοντος και/ή λειτουργίας, αλλά δεν μειώνει μόνιμα την αποτελεσματικότητα του συστήματος ελέγχου των εκπομπών.
 α)
 Σε περίπτωση που η βοηθητική στρατηγική ελέγχου των εκπομπών καθίσταται ενεργή στη διάρκεια της δοκιμής έγκρισης τύπου, οι παράγραφοι 5.3.2.2.2. και 5.3.2.2.3. δεν ισχύουν·
 β)
 σε περίπτωση που η βοηθητική στρατηγική ελέγχου των εκπομπών δεν καθίσταται ενεργή στη διάρκεια της δοκιμής έγκρισης τύπου, πρέπει να καταδεικνύεται ότι η βοηθητική στρατηγική ελέγχου των εκπομπών είναι ενεργή μόνο για όσο χρόνο απαιτείται για τους σκοπούς που ορίζονται στην παράγραφο 5.3.2.2.3.
 5.3.2.2.2. Οι συνθήκες ελέγχου που ισχύουν για τις ζώνες ισχύος L έως P και για τις ζώνες ισχύος Q έως R είναι οι ακόλουθες:
 α)
 Συνθήκες ελέγχου για κινητήρες στις ζώνες ισχύος L έως P:
 (i)
 υψόμετρο που δεν υπερβαίνει τα 1 000 μέτρα (ή αντίστοιχη ατμοσφαιρική πίεση 90 kPa)·
 (ii)
 θερμοκρασία περιβάλλοντος που κυμαίνεται μεταξύ 275-303 K (2-30 °C)·
 (iii)
 θερμοκρασία του ψυκτικού του κινητήρα άνω των 343 K (70 °C).
 Σε περίπτωση που η βοηθητική στρατηγική ελέγχου των εκπομπών καθίσταται ενεργή κατά τη λειτουργία του κινητήρα εντός των συνθηκών ελέγχου που ορίζονται στα σημεία (i), (ii) και (iii), η στρατηγική καθίσταται ενεργή μόνο κατ’ εξαίρεση.
 β)
 Συνθήκες ελέγχου για κινητήρες στις ζώνες ισχύος Q έως R:
 (i)
 ατμοσφαιρική πίεση μεγαλύτερη ή ίση με 82,5 kPa;
 (ii)
 θερμοκρασία περιβάλλοντος εντός του ακόλουθου εύρους:
 —
 ίση ή μεγαλύτερη από 266 K (-7 °C)·
 —
 μικρότερη ή ίση με τη θερμοκρασία που καθορίζεται από την ακόλουθη εξίσωση στην καθορισμένη ατμοσφαιρική πίεση: , όπου: Tc είναι η υπολογιζόμενη θερμοκρασία αέρα περιβάλλοντος (σε K) και Pb είναι η ατμοσφαιρική πίεση (σε kPa).
 (iii)
 θερμοκρασία του ψυκτικού του κινητήρα άνω των 343 K (70 °C).
 Σε περίπτωση που η βοηθητική στρατηγική ελέγχου των εκπομπών καθίσταται ενεργή κατά τη λειτουργία του κινητήρα εντός των συνθηκών ελέγχου που ορίζονται στα σημεία (i), (ii) και (iii), η στρατηγική καθίσταται ενεργή μόνο όταν αποδεικνύεται ότι είναι απαραίτητο για τους σκοπούς που ορίζονται στην παράγραφο 5.3.2.2.3. και έχουν εγκριθεί από την αρμόδια για την έγκριση τύπου αρχή.
 γ)
 Λειτουργία σε χαμηλή θερμοκρασία
 Κατά παρέκκλιση των απαιτήσεων του σημείου β), μπορεί να


text:
χρησιμοποιηθεί μια βοηθητική στρατηγική ελέγχου των εκπομπών σε έναν κινητήρα που διαθέτει σύστημα ανακυκλοφορίας των καυσαερίων (EGR) και εμπίπτει στις ζώνες ισχύος Q έως R όταν η θερμοκρασία περιβάλλοντος είναι κάτω από 275 K (2°C) και εάν ισχύει ένα από τα ακόλουθα δύο κριτήρια:
 (i)
 Η θερμοκρασία της πολλαπλής εισαγωγής είναι μικρότερη από ή ίση με τη θερμοκρασία η οποία ορίζεται με την ακόλουθη εξίσωση:
 , όπου: IMTc είναι η υπολογιζόμενη θερμοκρασία της πολλαπλής εισαγωγής, σε K, και PIM είναι η απόλυτη πίεση της πολλαπλής εισαγωγής, σε kPa·
 (ii)
 Η θερμοκρασία του ψυκτικού του κινητήρα είναι μικρότερη από ή ίση με τη θερμοκρασία η οποία ορίζεται με την ακόλουθη εξίσωση:
 , όπου: ECTc είναι η υπολογιζόμενη θερμοκρασία του ψυκτικού του κινητήρα, σε K, και PIM είναι η απόλυτη πίεση της πολλαπλής εισαγωγής, σε kPa.
 5.3.2.2.3. Η βοηθητική στρατηγική ελέγχου των εκπομπών μπορεί να καταστεί ενεργή ιδιαίτερα για τους ακόλουθους σκοπούς:
 α)
 από ενσωματωμένα στο όχημα σήματα με σκοπό την προστασία του κινητήρα (συμπεριλαμβανομένης της προστασίας του συστήματος εισαγωγής αέρα) και/ή την προστασία από βλάβη του μη οδικού κινητού οχήματος στο οποίο τοποθετείται ο κινητήρας·
 β)
 για λόγους λειτουργικής ασφάλειας·
 γ)
 για πρόληψη υπερβολικών εκπομπών, στη διάρκεια εκκίνησης με ψυχρό κινητήρα ή προθέρμανση, στη διάρκεια διακοπής της λειτουργίας·
 δ)
 αν χρησιμοποιείται για να αντισταθμίσει τον έλεγχο ενός ρύπου που υποβάλλεται σε ρύθμιση κάτω από συγκεκριμένες συνθήκες περιβάλλοντος ή λειτουργίας, ώστε να διατηρηθεί ο έλεγχος όλων των άλλων υποβαλλόμενων σε ρύθμιση ρύπων εντός των οριακών τιμών εκπομπών που είναι κατάλληλες για τον εν λόγω κινητήρα. Ο σκοπός είναι να αντισταθμίσει τα φυσιολογικά φαινόμενα με τέτοιο τρόπο ώστε να παρέχει αποδεκτό έλεγχο όλων των συστατικών των εκπομπών.
 5.3.2.2.4. Ο κατασκευαστής αποδεικνύει στην τεχνική υπηρεσία, κατά τη δοκιμή έγκρισης τύπου, ότι η λειτουργία κάθε βοηθητικής στρατηγικής ελέγχου των εκπομπών συμμορφώνεται με τις διατάξεις της παραγράφου 5.3.2.2. Η απόδειξη συνίσταται στην αξιολόγηση της τεκμηρίωσης που αναφέρεται στην παράγραφο 5.3.2.3.
 5.3.2.2.5. Απαγορεύεται κάθε λειτουργία βοηθητικής στρατηγικής ελέγχου των εκπομπών που δεν συμμορφώνεται με την παράγραφο 5.3.2.2.
 5.3.2.3. Απαιτήσεις τεκμηρίωσης
 5.3.2.3.1. Ο κατασκευαστής παρέχει πληροφοριακό φάκελο που συνοδεύει την αίτηση για έγκριση τύπου κατά την υποβολή της στην τεχνική υπηρεσία, ο οποίος παρέχει πρόσβαση σε κάθε στοιχείο του σχεδιασμού και της βοηθητικής στρατηγικής ελέγχου των εκπομπών, καθώς και στα μέσα με τα οποία η βοηθητική στρατηγική ελέγχει άμεσα ή έμμεσα τις μεταβλητές εξόδου. Ο πληροφοριακός φάκελος καθίσταται διαθέσιμος σε δύο μέρη:
 α)
 το πακέτο τεκμηρίωσης, το οποίο επισυνάπτεται στην αίτηση για την έγκριση τύπου, περιλαμβάνει πλήρη επισκόπηση της στρατηγικής ελέγχου των εκπομπών. Παρέχονται στοιχεία που αποδεικνύουν ότι έχουν προσδιοριστεί όλα τα στοιχεία εξόδου που επιτρέπονται από έναν πίνακα ο οποίος λαμβάνεται από ένα σύνολο στοιχείων εισόδου που προέρχονται από τις επιμέρους μονάδες. Τα εν λόγω αποδεικτικά στοιχεία επισυνάπτονται στον πληροφοριακό φάκελο όπως αναφέρεται στο παράρτημα 1Α·
 β)
 επιπρόσθετο υλικό, το οποίο προσκομίζεται στην τεχνική υπηρεσία αλλά δεν επισυνάπτεται στην αίτηση για την έγκριση τύπου. Περιλαμβάνει όλες τις παραμέτρους που τροποποιούνται από κάθε βοηθητική στρατηγική ελέγχου των εκπομπών και τις οριακές συνθήκες κάτω από τις οποίες λειτουργεί η


text:
στρατηγική αυτή, ιδιαίτερα δε:
 (i)
 περιγραφή της λογικής ελέγχου, των μεθόδων χρονισμού και των σημείων μεταγωγής, για όλους τους τρόπους λειτουργίας των συστημάτων καυσίμων και άλλων βασικών συστημάτων, που οδηγούν σε αποτελεσματικό έλεγχο των εκπομπών [όπως το σύστημα ανακυκλοφορίας των καυσαερίων (EGR) ή η δοσολογία του αντιδραστηρίου]·
 (ii)
 αιτιολόγηση της χρήσης οποιασδήποτε βοηθητικής στρατηγικής ελέγχου των εκπομπών που εφαρμόζεται στον κινητήρα, συνοδευόμενη από υλικό και δεδομένα δοκιμών από τα οποία αποδεικνύονται οι συνέπειες στις εκπομπές καυσαερίων. Η εν λόγω αιτιολόγηση ενδέχεται να βασίζεται σε δεδομένα δοκιμών και/ή σε μια ορθή τεχνική ανάλυση ή σε συνδυασμό των δύο·
 (iii)
 λεπτομερή περιγραφή των αλγορίθμων ή αισθητήρων (όπου υπάρχουν) που χρησιμοποιούνται για τον προσδιορισμό, την ανάλυση ή τη διάγνωση εσφαλμένης λειτουργίας του συστήματος ελέγχου NOx·
 (iv)
 την ανοχή που χρησιμοποιείται για να ικανοποιούνται οι απαιτήσεις της παραγράφου 5.3.3.7.2., ανεξάρτητα από το χρησιμοποιούμενο μέσο.
 5.3.2.3.2. Το επιπρόσθετο υλικό που αναφέρεται στο εδάφιο β) της παραγράφου 5.3.2.3.1. παραμένει αυστηρώς εμπιστευτικό. Διατίθεται στην αρχή που είναι αρμόδια για την έγκριση τύπου κατόπιν αιτήσεως. Η αρμόδια αρχή για την έγκριση τύπου κρατάει εμπιστευτικές τις πληροφορίες για το εν λόγω υλικό.
 5.3.3. Απαιτήσεις όσον αφορά τα μέτρα ελέγχου NOx για κινητήρες στις ζώνες ισχύος L έως P
 5.3.3.1. Ο κατασκευαστής παρέχει πληροφορίες που περιγράφουν πλήρως τα λειτουργικά χαρακτηριστικά των μέτρων ελέγχου NOx χρησιμοποιώντας τα έγγραφα τα οποία παρατίθενται στην παράγραφο 2 του προσαρτήματος 1 και στην παράγραφο 2 του προσαρτήματος 3 του παραρτήματος 1Α.
 5.3.3.2. Αν το σύστημα ελέγχου των καυσαερίων απαιτεί αντιδραστήριο, τα χαρακτηριστικά του εν λόγω αντιδραστηρίου, συμπεριλαμβανομένου του τύπου αντιδραστηρίου, των πληροφοριών για τη συγκέντρωση όταν το αντιδραστήριο περιέχεται σε διάλυμα, της θερμοκρασίας λειτουργίας και της αναφοράς σε διεθνή πρότυπα σύνθεσης και ποιότητας, πρέπει να καθορίζονται από τον κατασκευαστή, στην παράγραφο 2.2.1.13. του προσαρτήματος 1 και στην παράγραφο 3.2.1.13. του προσαρτήματος 3 του παραρτήματος 1Α.
 5.3.3.3. Η στρατηγική ελέγχου των εκπομπών κινητήρα λειτουργεί σε όλες τις περιβαλλοντικές συνθήκες στο έδαφος των συμβαλλόμενων μερών, ειδικά σε χαμηλές θερμοκρασίες περιβάλλοντος.
 5.3.3.4. Ο κατασκευαστής καταδεικνύει ότι η εκπομπή αμμωνίας στον εφαρμοζόμενο κύκλο δοκιμών των εκπομπών της διαδικασίας έγκρισης τύπου, όταν χρησιμοποιείται αντιδραστήριο, δεν υπερβαίνει μια μέση τιμή 25 ppm.
 5.3.3.5. Σε περίπτωση που ξεχωριστά δοχεία αντιδραστηρίων είναι εγκατεστημένα ή συνδεδεμένα με ένα μη οδικό κινητό μηχάνημα, πρέπει να προβλεφθεί το μέσο για τη λήψη δείγματος του αντιδραστηρίου μέσα στα δοχεία. Το σημείο δειγματοληψίας πρέπει να είναι εύκολα προσπελάσιμο χωρίς να απαιτείται χρήση ειδικού εργαλείου ή συσκευής.
 5.3.3.6. Απαιτήσεις χρήσης και συντήρησης
 5.3.3.6.1. Η έγκριση τύπου χορηγείται, σύμφωνα με την παράγραφο 5.1.3., υπό τον όρο ότι παρέχονται σε κάθε χειριστή μη οδικού κινητού μηχανήματος γραπτές οδηγίες οι οποίες περιλαμβάνουν τα ακόλουθα:
 α)
 λεπτομερείς προειδοποιήσεις, που διευκρινίζουν πιθανές δυσλειτουργίες οι οποίες προκαλούνται από εσφαλμένη λειτουργία, χρήση ή συντήρηση του τοποθετημένου κινητήρα, συνοδευόμενες από τα αντίστοιχα διορθωτικά μέτρα·
 β)
 λεπτομερείς προειδοποιήσεις για την εσφαλμένη χρήση του μηχανήματος που μπορεί να προκαλέσει δυσλειτουργίες του κινητήρα, συνοδευόμενες από τα αντίστοιχα διορθωτικά μέτρα·
 γ)
 πληροφορίες για την ορθή χρήση του αντιδραστηρίου, συνοδευόμενες από οδηγίες για την επαναπλήρωση του αντιδραστηρίου σε κανονικά διαστήματα συντήρησης·
 δ)


text:
σαφή προειδοποίηση ότι το πιστοποιητικό έγκρισης τύπου, το οποίο χρησιμοποιείται για τον εν λόγω τύπο κινητήρα, ισχύει μόνο όταν πληρούνται όλες οι ακόλουθες προϋποθέσεις:
 (i)
 η λειτουργία, η χρήση και η συντήρηση του κινητήρα πραγματοποιούνται σύμφωνα με τις παρεχόμενες οδηγίες·
 (ii)
 λαμβάνονται έγκαιρα μέτρα για την επιδιόρθωση εσφαλμένης λειτουργίας, χρήσης ή συντήρησης σύμφωνα με τα μέτρα επιδιόρθωσης που περιλαμβάνονται στις προειδοποιήσεις οι οποίες αναφέρονται στα εδάφια α) και β)·
 (iii)
 δεν έχει προηγηθεί εσκεμμένη κακή χρήση, ιδίως απενεργοποίηση ή μη συντήρηση συστήματος EGR ή συστήματος δοσολογίας του αντιδραστηρίου.
 Οι οδηγίες είναι γραμμένες με σαφήνεια και χωρίς τεχνικούς όρους και ακολουθείται η ορολογία που χρησιμοποιείται στο εγχειρίδιο του χειριστή για το μη οδικό κινητό μηχάνημα ή τον κινητήρα.
 5.3.3.7. Έλεγχος του αντιδραστηρίου (όπου υπάρχει)
 5.3.3.7.1. Η έγκριση τύπου χορηγείται, σύμφωνα με τις διατάξεις της παραγράφου 6.1., υπό τον όρο ότι παρέχονται δείκτες ή άλλα κατάλληλα μέσα, ανάλογα με τη διάταξη του μη οδικού κινητού μηχανήματος, που πληροφορούν τον χειριστή σχετικά με:
 α)
 την ποσότητα του αντιδραστηρίου που παραμένει στο δοχείο αποθήκευσης του αντιδραστηρίου και, με πρόσθετο ειδικό σήμα, τη χρονική στιγμή κατά την οποία η υπολειπόμενη ποσότητα του αντιδραστηρίου είναι μικρότερη από το 10 % της ονομαστικής χωρητικότητας του δοχείου·
 β)
 τη χρονική στιγμή κατά την οποία το δοχείο του αντιδραστηρίου είναι κενό ή σχεδόν κενό·
 γ)
 την περίπτωση που το αντιδραστήριο μέσα στη δεξαμενή αποθήκευσης δεν πληροί τα χαρακτηριστικά που δηλώνονται και καταγράφονται στην παράγραφο 2.2.1.13. του προσαρτήματος 1 και στην παράγραφο 2.2.1.13. του προσαρτήματος 3 του παραρτήματος 1Α, σύμφωνα με το τοποθετημένο μέσο αξιολόγησης·
 δ)
 τη χρονική στιγμή κατά την οποία διακόπτεται η δραστηριότητα δοσολογίας του αντιδραστηρίου, εκτός από τις περιπτώσεις όπου η διακοπή προκαλείται από τη μονάδα ECU ή τον ελεγκτή δοσολογίας, αντιδρώντας στις συνθήκες λειτουργίας του κινητήρα όταν δεν απαιτείται δοσολογία, εφόσον οι εν λόγω συνθήκες λειτουργίας καθίστανται διαθέσιμες στην αρχή έγκρισης τύπου.
 5.3.3.7.2. Με επιλογή του κατασκευαστή, οι απαιτήσεις συμμόρφωσης του αντιδραστηρίου με τα δηλούμενα χαρακτηριστικά και τη σχετική ανοχή σε εκπομπές NOx ικανοποιούνται με ένα από τα παρακάτω μέσα:
 α)
 άμεσο μέσο, όπως η χρήση αισθητήρα ποιότητας αντιδραστηρίου,
 β)
 έμμεσο μέσο, όπως η χρήση αισθητήρα NOx στην εξάτμιση για την αξιολόγηση της αποτελεσματικότητας του αντιδραστηρίου,
 γ)
 οποιοδήποτε άλλο μέσο, εφόσον η αποτελεσματικότητά του είναι τουλάχιστον ισοδύναμη με αυτή που προκύπτει από τη χρήση του μέσου που αναφέρεται στο εδάφιο α) ή β) και πληρούνται οι βασικές απαιτήσεις της παρούσας παραγράφου.
 5.3.4. Απαιτήσεις όσον αφορά τα μέτρα ελέγχου NOx για κινητήρες στις ζώνες ισχύος Q έως R
 5.3.4.1. Ο κατασκευαστής παρέχει πληροφορίες που περιγράφουν πλήρως τα λειτουργικά χαρακτηριστικά των μέτρων ελέγχου NOx χρησιμοποιώντας τα έγγραφα τα οποία παρατίθενται στην παράγραφο 2 του προσαρτήματος 1 του παραρτήματος 1A και στην παράγραφο 2 του προσαρτήματος 3 του παραρτήματος 1Α.
 5.3.4.2. Η στρατηγική ελέγχου των εκπομπών κινητήρα λειτουργεί σε όλες τις περιβαλλοντικές συνθήκες στο έδαφος των συμβαλλόμενων μερών, ειδικά σε χαμηλές θερμοκρασίες περιβάλλοντος. Η απαίτηση αυτή δεν περιορίζεται στις συνθήκες υπό τις οποίες πρέπει να χρησιμοποιείται μια βασική στρατηγική ελέγχου των εκπομπών όπως ορίζεται στην παράγραφο 5.3.2.2.2.
 5.3.4.3. Στις


text:
περιπτώσεις όπου χρησιμοποιείται αντιδραστήριο, ο κατασκευαστής καταδεικνύει ότι η εκπομπή αμμωνίας κατά τη θερμή εκκίνηση NRTC ή NRSC στη διαδικασία έγκρισης τύπου δεν υπερβαίνει τη μέση τιμή των 10 ppm.
 5.3.4.4. Σε περίπτωση που δοχεία αντιδραστηρίων είναι εγκατεστημένα ή συνδεδεμένα με ένα μη οδικό κινητό μηχάνημα, πρέπει να προβλεφθεί το μέσο για τη λήψη δείγματος του αντιδραστηρίου μέσα στα δοχεία. Το σημείο δειγματοληψίας πρέπει να είναι εύκολα προσπελάσιμο χωρίς να απαιτείται χρήση ειδικού εργαλείου ή συσκευής.
 5.3.4.5. Η έγκριση τύπου χορηγείται, σύμφωνα με την παράγραφο 6.1., υπό τους ακόλουθους όρους:
 α)
 ότι παρέχονται σε κάθε χειριστή μη οδικού κινητού μηχανήματος γραπτές οδηγίες συντήρησης, όπως ορίζεται στο παράρτημα 9 του παρόντος κανονισμού·
 β)
 ότι παρέχονται στον κατασκευαστή αρχικού εξοπλισμού (ΚΑΕ) έγγραφα σχετικά με την εγκατάσταση του κινητήρα, συμπεριλαμβανομένου του συστήματος ελέγχου εκπομπών που αποτελεί μέρος του εγκεκριμένου τύπου κινητήρα·
 γ)
 ότι παρέχονται στον κατασκευαστή αρχικού εξοπλισμού (ΚΑΕ) οδηγίες για ένα σύστημα προειδοποίησης του χειριστή, ένα σύστημα προτροπής και (κατά περίπτωση) για προστασία από πάγωμα του αντιδραστηρίου·
 δ)
 ότι εφαρμόζονται οι διατάξεις περί οδηγιών χειριστή, εγγράφων εγκατάστασης, συστήματος προειδοποίησης χειριστή, συστήματος προτροπής και προστασίας από πάγωμα του αντιδραστηρίου, που ορίζονται στο παράρτημα 9 του παρόντος κανονισμού.
 5.3.5. Περιοχή ελέγχου για τις ζώνες ισχύος Q έως R
 Για κινητήρες στις ζώνες ισχύος Q έως R, τα δείγματα εκπομπών εντός της περιοχής ελέγχου που ορίζεται στην παράγραφο 5.3.5. δεν υπερβαίνουν κατά περισσότερο από 100 τοις εκατό τις οριακές τιμές εκπομπών της παραγράφου 5.2.1. του παρόντος κανονισμού.
 5.3.5.1 Απαιτήσεις επίδειξης
 Η τεχνική υπηρεσία επιλέγει για τη δοκιμή έως τρία τυχαία σημεία φορτίου και στροφών εντός της περιοχής ελέγχου. Η τεχνική υπηρεσία προσδιορίζει επίσης μια τυχαία σειρά εκτέλεσης για τα σημεία δοκιμής. Η δοκιμή εκτελείται σύμφωνα με τις βασικές απαιτήσεις του NRSC, αλλά κάθε σημείο αξιολογείται ξεχωριστά. Κάθε σημείο δοκιμής καλύπτει τις οριακές τιμές που ορίζονται στην παράγραφο 5.3.5.
 5.3.5.2 Απαιτήσεις δοκιμής
 Η δοκιμή εκτελείται ως εξής:
 α)
 Η δοκιμή εκτελείται αμέσως μετά από τους κύκλους δοκιμής διακριτής φάσης όπως περιγράφονται στα σημεία α) έως ε) της παραγράφου 7.8.1.2. του παραρτήματος 4B του παρόντος κανονισμού, αλλά πριν από τις μετά τη δοκιμή διαδικασίες του σημείου στ) ή, εναλλακτικά, μετά από τη δοκιμή του κύκλου κατά βαθμίδες (RMC) στα σημεία α) έως δ) της παραγράφου 7.8.2.2. του παραρτήματος 4B του παρόντος κανονισμού, αλλά πριν από τις μετά τη δοκιμή διαδικασίες του σημείου ε) κατά περίπτωση·
 β)
 Οι δοκιμές εκτελούνται σύμφωνα με τις απαιτήσεις που ορίζονται στα σημεία β) έως ε) της παραγράφου 7.8.1.2. του παραρτήματος 4B του παρόντος κανονισμού χρησιμοποιώντας τη μέθοδο των πολλαπλών φίλτρων (ένα φίλτρο για κάθε σημείο δοκιμής) για κάθε ένα από τα τρία επιλεγμένα σημεία δοκιμής·
 γ)
 Για κάθε σημείο δοκιμής υπολογίζεται μια τιμή ειδικών εκπομπών (σε g/kWh)·
 δ)
 Οι τιμές των εκπομπών μπορούν να υπολογιστούν σε γραμμομοριακή βάση κατ’ εφαρμογή του προσαρτήματος A.7 ή σε βάση της μάζας κατ’ εφαρμογή του προσαρτήματος A.8 του παραρτήματος 4B του παρόντος κανονισμού, αλλά θα πρέπει να είναι σύμφωνες με τη μέθοδο που χρησιμοποιείται για τη δοκιμή διακριτής φάσης ή τη δοκιμή RMC·
 ε)
 Για υπολογισμούς


text:
άθροισης τιμών αερίων, το Nmode ορίζεται σε 1 και χρησιμοποιείται συντελεστής στάθμισης ίσος με 1·
 στ)
 Για υπολογισμούς σωματιδίων χρησιμοποιείται η μέθοδος των πολλαπλών φίλτρων και για υπολογισμούς άθροισης το Nmode ορίζεται σε 1 και χρησιμοποιείται συντελεστής στάθμισης ίσος με 1.
 5.3.5.3. Απαιτήσεις για την περιοχή ελέγχου
 5.3.5.3.1. Περιοχή ελέγχου του κινητήρα
 Η περιοχή ελέγχου (βλ. σχήμα 2) ορίζεται ως εξής:
 κλίμακα στροφών: στροφές A έως υψηλές στροφές·
 όπου:
 .
 Χρησιμοποιούνται οι υψηλές στροφές και οι χαμηλές στροφές που ορίζονται στο παράρτημα 4B του παρόντος κανονισμού.
 Αν οι μετρούμενες στροφές κινητήρα Α βρίσκονται εντός του ±3% των στροφών κινητήρα που δηλώνονται από τον κατασκευαστή, χρησιμοποιούνται οι δηλωθείσες τιμές στροφών κινητήρα. Αν ξεπεραστεί το όριο ανοχής για οποιαδήποτε από τις τιμές στροφών δοκιμής, χρησιμοποιούνται οι μετρούμενες στροφές του κινητήρα.
 5.3.5.3.2. Οι παρακάτω συνθήκες λειτουργίας του κινητήρα εξαιρούνται από τις δοκιμές:
 α)
 σημεία κάτω από το 30% της μέγιστης ροπής·
 β)
 σημεία κάτω από το 30% της μέγιστης ισχύος.
 Ο κατασκευαστής επιτρέπεται να ζητήσει από την τεχνική υπηρεσία να εξαιρέσει σημεία λειτουργίας από την περιοχή ελέγχου που ορίζεται στις παραγράφους 5.5.1. και 5.5.2. κατά την πιστοποίηση/έγκριση τύπου. Η τεχνική υπηρεσία μπορεί να εγκρίνει μια τέτοια εξαίρεση εάν ο κατασκευαστής είναι σε θέση να αποδείξει ότι ο κινητήρας δεν μπορεί ποτέ να λειτουργεί σε τέτοια σημεία όταν χρησιμοποιείται σε οποιονδήποτε συνδυασμό μηχανήματος.
 Σχήμα 2
 Περιοχή ελέγχου
 5.3.6 Επαλήθευση εκπομπών αερίων στροφαλοθαλάμου για κινητήρες στις ζώνες ισχύος Q έως R
 5.3.6.1. Απαγορεύεται η απευθείας απόρριψη εκπομπών στροφαλοθαλάμου στην ατμόσφαιρα περιβάλλοντος, με την εξαίρεση που προβλέπεται στην παράγραφο 5.3.6.3.
 5.3.6.2. Οι κινητήρες μπορούν να απορρίπτουν εκπομπές στροφαλοθαλάμου στην εξαγωγή των καυσαερίων πριν από οποιαδήποτε διάταξη μετεπεξεργασίας κατά τη διάρκεια όλων των λειτουργιών.
 5.3.6.3. Οι κινητήρες που είναι εφοδιασμένοι με στροβιλοσυμπιεστές, αντλίες, φυσητήρες ή υπερπληρωτές για την επαγωγή αέρα μπορούν να απορρίπτουν εκπομπές στροφαλοθαλάμου στην ατμόσφαιρα περιβάλλοντος. Στην περίπτωση αυτή, οι εκπομπές στροφαλοθαλάμου προστίθενται στις εκπομπές καυσαερίου (είτε με φυσικό είτε με μαθηματικό τρόπο) κατά τη διάρκεια όλων των δοκιμών εκπομπής σύμφωνα με την παράγραφο 6.10. του παραρτήματος 4Β του παρόντος κανονισμού.
 5.4. Επιλογή κατηγορίας ισχύος κινητήρα
 5.4.1. Για τους σκοπούς του προσδιορισμού της συμμόρφωσης των κινητήρων μεταβλητών στροφών όπως ορίζεται στις παραγράφους 1.1. και 1.2. του παρόντος κανονισμού με τα όρια εκπομπών που δίνονται στην παράγραφο 5.2.1. του παρόντος κανονισμού, οι κινητήρες κατατάσσονται σε ζώνες ισχύος με βάση την υψηλότερη τιμή της καθαρής ισχύος όπως μετράται σύμφωνα με την παράγραφο 2.1.49. του παρόντος κανονισμού.
 5.4.2. Για άλλους τύπους κινητήρων, χρησιμοποιείται η ονομαστική καθαρή ισχύς.
 6. ΕΓΚΑΤΑΣΤΑΣΗ ΣΤΟ ΟΧΗΜΑ
 6.1.
 Η εγκατάσταση του κινητήρα στο όχημα ανταποκρίνεται στα ακόλουθα χαρακτηριστικά σε σχέση με την έγκριση του κινητήρα:
 6.1.1.
 Η υποπίεση του αέρα εισαγωγής δεν υπερβαίνει εκείνη που προδιαγράφεται για τον εγκεκριμένο κινητήρα στο προσάρτημα 1 ή στο προσάρτημα 3 του παραρτήματος 1Α του παρόντος κανονισμού, κατά περίπτωση.
 6.1.2
 Η πίεση του συστήματος απαγωγής καυσαερίων δεν υπερβαίνει εκείνη που προδιαγράφεται για τον εγκεκριμένο κινητήρα στο προσάρτημα 1 ή στο προσάρτημα 3 του παραρτήματος 1Α του παρόντος κανονισμού, κατά περίπτωση.
 6.1.3.
 Ο χειριστής ενημερώνεται για τον έλεγχο του


text:
αντιδραστηρίου, όπως ορίζεται στην παράγραφο 5.3.3.7.1. ή στο παράρτημα 9 του παρόντος κανονισμού, κατά περίπτωση.
 6.1.4.
 Παρέχονται στον ΚΑΕ τα έγγραφα εγκατάστασης και οι οδηγίες που ορίζονται στην παράγραφο 5.3.4.5., κατά περίπτωση.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 7.1.
 Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 7.2.
 Η αρμόδια για την έγκριση τύπου αρχή μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε παραγωγική μονάδα.
 7.2.1.
 Σε κάθε επιθεώρηση, πρέπει να προσκομίζονται στον επιθεωρητή τα βιβλία δοκιμών και τα στοιχεία επισκόπησης της παραγωγής.
 7.2.2.
 Όταν το επίπεδο ποιότητας εμφανίζεται μη ικανοποιητικό ή όταν διαφαίνεται ως αναγκαίος ο έλεγχος της εγκυρότητας των στοιχείων που παρουσιάζονται κατ’ εφαρμογή της παραγράφου 5.2, ακολουθείται η παρακάτω διαδικασία:
 7.2.2.1.
 Λαμβάνεται ένας κινητήρας από τη σειρά και υποβάλλεται στη δοκιμή που περιγράφεται στο παράρτημα 4Α ή το παράρτημα 4Β σύμφωνα με την παράγραφο 5.2. Οι λαμβανόμενες εκπομπές μονοξειδίου του άνθρακα, οι εκπομπές υδρογονανθράκων, οι εκπομπές οξειδίων του αζώτου και οι εκπομπές σωματιδίων δεν πρέπει να υπερβαίνουν τις τιμές που παρουσιάζονται στον πίνακα της παραγράφου 5.2.1, υπό την επιφύλαξη των απαιτήσεων της παραγράφου 5.2.2.
 7.2.2.2.
 Εάν ο κινητήρας που λαμβάνεται από τη σειρά δεν πληροί τις απαιτήσεις της παραγράφου 7.2.2.1, ο κατασκευαστής μπορεί να ζητήσει να εκτελεστούν μετρήσεις σε δείγμα κινητήρων των ίδιων προδιαγραφών, λαμβανόμενο από την ίδια σειρά παραγωγής και περιλαμβάνον τον αρχικώς ληφθέντα κινητήρα. Ο κατασκευαστής πρέπει να προσδιορίσει το μέγεθος n του δείγματος σε συμφωνία με την τεχνική υπηρεσία. Σε δοκιμή υποβάλλονται άλλοι κινητήρες και όχι ο αρχικώς ληφθείς. Στη συνέχεια υπολογίζεται ο αριθμητικός μέσος
 των αποτελεσμάτων που προκύπτουν από το δείγμα για κάθε αέριο ρυπαντή. Η παραγωγή της σειράς θεωρείται ότι είναι σύμφωνη εάν πληρούται η ακόλουθη συνθήκη:όπου:
 x είναι ένα από τα επιμέρους αποτελέσματα που λαμβάνονται με το δείγμα n,
 l είναι η οριακή τιμή που καθορίζεται στην παράγραφο 5.2.1 για κάθε εξεταζόμενο ρυπαντή,
 k k είναι στατιστικός συντελεστής εξαρτώμενος από το n και διδόμενος στον ακόλουθο πίνακα:
 n
 2
 3
 4
 5
 6
 7
 8
 9
 10
 k
 0,973
 0,613
 0,489
 0,421
 0,376
 0,342
 0,317
 0,296
 0,279
 n
 11
 12
 13
 14
 15
 16
 17
 18
 19
 k
 0,265
 0,253
 0,242
 0,233
 0,224
 0,216
 0,210
 0,203
 0,198
 αν n ≥ 20,
 7.2.3.
 Η τεχνική υπηρεσία που είναι υπεύθυνη για την εξακρίβωση της συμμόρφωσης της παραγωγής διενεργεί δοκιμές σε κινητήρες που έχουν κάνει ολόκληρο ή μέρος του σταδίου «ρονταρίσματός» τους, σύμφωνα με τις προδιαγραφές του κατασκευαστή.
 7.2.4.
 Η κανονική συχνότητα των επιθεωρήσεων που έχουν εγκριθεί από την αρμόδια για την έγκριση τύπου αρχή είναι μία ανά έτος. Εάν δεν πληρούνται οι απαιτήσεις της παραγράφου 7.2.2.1, η αρμόδια για την έγκριση τύπου αρχή πρέπει να βεβαιώνεται ότι ελήφθησαν όλα τα αναγκαία μέτρα για την αποκατάσταση της συμμόρφωσης της παραγωγής το ταχύτερο δυνατό.
 8. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 8.1.
 Η έγκριση που χορηγείται για τύπο κινητήρα ή σειρά κινητήρων σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις της παραγράφου 7.2.


text:
ή εάν ο κινητήρας ή οι κινητήρες που λαμβάνονται αποτύχουν στις δοκιμές που προβλέπονται στην παράγραφο 7.2.2.1.
 8.2.
 Αν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει μια έγκριση που έχει χορηγήσει προηγουμένως, πρέπει να ενημερώσει αμέσως σχετικά τα άλλα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του Παραρτήματος 2 του παρόντος κανονισμού.
 9. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΕΓΚΕΚΡΙΜΕΝΟΥ ΤΥΠΟΥ
 9.1.
 Κάθε τροποποίηση εγκεκριμένου τύπου ή σειράς κοινοποιείται στη αρμόδια για την έγκριση τύπου αρχή που έχει εγκρίνει τον τύπο. Η αρμόδια για την έγκριση τύπου αρχή δύναται είτε:
 9.1.1.
 να αποφασίσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι, σε κάθε περίπτωση, ο τροποποιημένος τύπος εξακολουθεί να πληροί τις απαιτήσεις· ή
 9.1.2.
 να απαιτήσει νέο πρακτικό δοκιμής από την τεχνική υπηρεσία που διενεργεί τις δοκιμές.
 9.2.
 Επιβεβαίωση ή άρνηση της έγκρισης, όπου θα αναφέρεται η μεταβολή, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που καθορίζεται.
 9.3.
 Η αρμόδια για την έγκριση τύπου αρχή που εκδίδει την επέκταση της έγκρισης πρέπει να εκχωρήσει αύξοντα αριθμό για την εν λόγω επέκταση και να ενημερώσει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 2 του παρόντος κανονισμού.
 10. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος έγκρισης παύσει οριστικά την παραγωγή του τύπου ή της σειράς που εγκρίθηκε σύμφωνα με τον παρόντα κανονισμό ενημερώνει την αρχή η οποία χορήγησε την έγκριση. Κατά τη λήψη της σχετικής ειδοποίησης, η συγκεκριμένη αρχή θα πρέπει να ενημερώσει σχετικά τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό μέσω εντύπου κοινοποίησης το οποίο συμμορφώνεται με το υπόδειγμα στο παράρτημα 2 του παρόντος κανονισμού.
 11. ΜΕΤΑΒΑΤΙΚΕΣ ΔΙΑΤΑΞΕΙΣ
 11.1.
 Από την ημερομηνία επίσημης έναρξης ισχύος της σειράς τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 11.2.
 Από την ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών των ζωνών ισχύος H, I, J και Κ που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροπολογιών 02.
 11.3.
 Από την ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στις ζώνες ισχύος H, I, J και Κ, και δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 11.4.
 Από την 1η Ιανουαρίου 2010, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων σταθερών στροφών των ζωνών ισχύος H, I και Κ που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 02.
 11.5.
 Από


text:
την 1η Ιανουαρίου 2011, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων σταθερών στροφών της ζώνης ισχύος J που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 02.
 11.6.
 Από την 1η Ιανουαρίου 2011, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων σταθερών στροφών, οι οποίοι περιλαμβάνονται στις ζώνες ισχύος H, I και Κ, και δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 11.7.
 Από την 1η Ιανουαρίου 2012, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων σταθερών στροφών, οι οποίοι περιλαμβάνονται στη ζώνη ισχύος J και δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
 11.8.
 Κατά παρέκκλιση των διατάξεων που προβλέπονται στις παραγράφους 11.3., 11.6. και 11.7., τα συμβαλλόμενα μέρη που εφαρμόζουν τον παρόντα κανονισμό δύναται να αναβάλουν κάθε ημερομηνία που αναφέρεται στις ανωτέρω παραγράφους για δύο χρόνια όσον αφορά κινητήρες με ημερομηνία παραγωγής πριν από τις εν λόγω ημερομηνίες.
 11.9.
 Κατά παρέκκλιση των διατάξεων που ορίζονται στις παραγράφους 11.3., 11.6. και 11.7., τα συμβαλλόμενα μέρη που εφαρμόζουν τον παρόντα κανονισμό δύναται να συνεχίσουν να επιτρέπουν τη διάθεση στην αγορά κινητήρων που έχουν εγκριθεί βάσει του προηγούμενου τεχνικού προτύπου, υπό την προϋπόθεση ότι οι κινητήρες προορίζονται να τοποθετηθούν ως κινητήρες αντικατάστασης σε οχήματα που βρίσκονται σε χρήση και ότι δεν είναι τεχνικώς εφικτό οι εν λόγω κινητήρες για εκπληρώσουν τις νέες απαιτήσεις της σειράς τροποποιήσεων 02.
 11.10.
 Από την ημερομηνία επίσημης έναρξης ισχύος της σειράς τροποποιήσεων 03, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.11.
 Από την ημερομηνία έναρξης ισχύος της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών των ζωνών ισχύος L, M, N και P που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροπολογιών 03.
 11.12.
 Από την 1η Ιανουαρίου 2013, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος Q που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.13.
 Από την 1η Οκτωβρίου 2013, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος R που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.14.
 Από την ημερομηνία έναρξης ισχύος της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στις ζώνες ισχύος L, M, N και P και δεν έχουν εγκριθεί σύμφωνα με τον


text:
παρόντα κανονισμό, όπως τροποποιήθηκε με τη σειρά τροποποιήσεων 03.
 11.15.
 Από την 1η Ιανουαρίου 2014, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος Q και δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.16.
 Από την 1η Οκτωβρίου 2014, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος R και δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.17.
 Κατά παρέκκλιση των διατάξεων που προβλέπονται στις παραγράφους 11.14. έως 11.16., τα συμβαλλόμενα μέρη που εφαρμόζουν τον παρόντα κανονισμό θα αναβάλουν κάθε ημερομηνία που αναφέρεται στις ανωτέρω παραγράφους για δύο χρόνια όσον αφορά κινητήρες με ημερομηνία παραγωγής πριν από τις εν λόγω ημερομηνίες.
 11.18.
 Κατά παρέκκλιση των διατάξεων που ορίζονται στις παραγράφους 11.14., 11.15. και 11.16., τα συμβαλλόμενα μέρη που εφαρμόζουν τον παρόντα κανονισμό δύναται να συνεχίσουν να επιτρέπουν τη διάθεση στην αγορά κινητήρων που έχουν εγκριθεί βάσει του προηγούμενου τεχνικού προτύπου, υπό την προϋπόθεση ότι οι κινητήρες προορίζονται να τοποθετηθούν ως κινητήρες αντικατάστασης σε οχήματα που βρίσκονται σε χρήση και ότι δεν είναι τεχνικώς εφικτό οι εν λόγω κινητήρες για εκπληρώσουν τις νέες απαιτήσεις της σειράς τροποποιήσεων 03.
 11.19.
 Κατά παρέκκλιση των διατάξεων που ορίζονται στις παραγράφους 11.11. έως 11.16., οι ακόλουθες πρόσθετες μεταβατικές ρήτρες 11.20. έως 11.29. εφαρμόζονται όσον αφορά οχήματα κατηγορίας T με τα ακόλουθα ειδικά χαρακτηριστικά
 α)
 Ελκυστήρες, των οποίων η μέγιστη εκ κατασκευής ταχύτητα δεν υπερβαίνει 40 km/h, το ελάχιστο μετατρόχιο είναι μικρότερο των 1 150 mm, η μάζα κενού ελκυστήρα σε ετοιμότητα κίνησης είναι μεγαλύτερη των 600 kg και η ελεύθερη απόσταση από το έδαφος είναι μικρότερη ή ίση των 600 mm. Ωστόσο, όταν το ύψος του κέντρου βάρους του ελκυστήρα (3) (μετρούμενο από το έδαφος) διαιρούμενο με τον μέσον όρο των ελαχίστων μετατροχίων εκάστου άξονα δίνει τιμή μεγαλύτερη από 0,90, η μέγιστη εκ κατασκευής ταχύτητα περιορίζεται σε 30 km/h·
 β)
 Ελκυστήρες που έχουν σχεδιαστεί για υψηλές καλλιέργειες, όπως η αμπελοκαλλιέργεια. Χαρακτηρίζονται από ανυψωμένο πλαίσιο ή τμήμα πλαισίου που τους δίνει τη δυνατότητα να κινούνται παράλληλα με τις σειρές καλλιέργειας με τους τροχούς δεξιά και αριστερά από τη μία και την άλλη πλευρά μιας ή περισσότερων σειρών καλλιέργειας. Προορίζονται να φέρουν ή να κινούν τα εργαλεία που συνήθως είναι τοποθετημένα μπροστά, μεταξύ των αξόνων, πίσω ή επάνω σε εξέδρα. Όταν ο ελκυστήρας είναι σε θέση εργασίας, η ελάχιστη απόσταση από το έδαφος κάθετα στις σειρές καλλιέργειας υπερβαίνει τα 1 000 mm. Όταν το ύψος του κέντρου βάρους του ελκυστήρα (3) (μετρούμενο από το έδαφος και με χρήση των κανονικών ελαστικών), διαιρούμενο διά του μέσου όρου των ελάχιστων μετατροχίων του συνόλου των αξόνων είναι μεγαλύτερο από 0,90, η μέγιστη εκ του σχεδιασμού ταχύτητα δεν υπερβαίνει τα 30 km/h.
 11.20.
 Από την 1η Ιανουαρίου 2013, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν


text:
τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος L, οι οποίοι προορίζονται να τοποθετηθούν στα αναφερόμενα στην παράγραφο 11.19. οχήματα και που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.21.
 Από την 1η Ιανουαρίου 2014, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών των ζωνών ισχύος M και N, οι οποίοι προορίζονται να τοποθετηθούν στα αναφερόμενα στην παράγραφο 11.19. οχήματα και που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.22.
 Από την 1η Ιανουαρίου 2015, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος P, οι οποίοι προορίζονται να τοποθετηθούν στα αναφερόμενα στην παράγραφο 11.19. οχήματα και που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.23.
 Από την 1η Ιανουαρίου 2016, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος Q, οι οποίοι προορίζονται να τοποθετηθούν στα αναφερόμενα στην παράγραφο 11.19. οχήματα και που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.24.
 Από την 1η Οκτωβρίου 2016, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη χορήγηση εγκρίσεων σε κινητήρες ή σειρές κινητήρων μεταβλητών στροφών της ζώνης ισχύος R, οι οποίοι προορίζονται να τοποθετηθούν στα αναφερόμενα στην παράγραφο 11.19. οχήματα και που δεν πληρούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 03.
 11.25.
 Από την 1η Ιανουαρίου 2014, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος L, που προορίζονται να τοποθετηθούν στα αναφερόμενα στην παράγραφο 11.19. οχήματα και που δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.26.
 Από την 1η Ιανουαρίου 2015, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στις ζώνες ισχύος M και N, που προορίζονται να τοποθετηθούν στα αναφερόμενα στην παράγραφο 11.19. οχήματα και που δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.27.
 Από την 1η Ιανουαρίου 2016, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος P, που προορίζονται να τοποθετηθούν στα αναφερόμενα στην παράγραφο 11.19. οχήματα και που δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.28.
 Από την 1η Ιανουαρίου 2017, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος Q, που προορίζονται να τοποθετηθούν στα αναφερόμενα


text:
στην παράγραφο 11.19. οχήματα και που δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.29.
 Από την 1η Οκτωβρίου 2017, τα συμβαλλόμενα μέρη που εφαρμόζουν τον παρόντα κανονισμό δύναται να αρνηθούν τη διάθεση στην αγορά κινητήρων ή σειρών κινητήρων μεταβλητών στροφών, οι οποίοι περιλαμβάνονται στη ζώνη ισχύος R, που προορίζονται να τοποθετηθούν στα αναφερόμενα στην παράγραφο 11.19. οχήματα και που δεν έχουν εγκριθεί σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 03.
 11.30.
 Κατά παρέκκλιση των διατάξεων που προβλέπονται στις παραγράφους 11.25. έως 11.29., τα συμβαλλόμενα μέρη που εφαρμόζουν τον παρόντα κανονισμό θα αναβάλουν κάθε ημερομηνία που αναφέρεται στις ανωτέρω παραγράφους για δύο χρόνια όσον αφορά κινητήρες με ημερομηνία παραγωγής πριν από τις εν λόγω ημερομηνίες.
 12. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΎΠΟΥ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των αρμόδιων για την έγκριση τύπου αρχών που χορηγούν εγκρίσεις και στις οποίες πρέπει να στέλνονται τα εκδοθέντα σε άλλες χώρες έγγραφα που πιστοποιούν έγκριση ή επέκταση ή άρνηση ή ανάκληση έγκρισης.
 (1) Όπως ορίζεται στην ενοποιημένη απόφαση για την κατασκευή οχημάτων R.E.3 (έγγραφο ECE/TRANS/WP.29/78/Αναθ.2, παρ. 2) - www.unece.org/trans/main/wp29/wp29wgs/wp29gen/wp29resolutions.html
 (2) Οι διακριτικοί αριθμοί των συμβαλλόμενων στη συμφωνία του 1958 μερών παρατίθενται στο παράρτημα 3 της ενοποιημένης απόφασης για την κατασκευή οχημάτων (R.E.3), έγγραφο ECE/TRANS/WP.29/78/Αναθ.2/Τροποπ.1 - www.unece.org/trans/main/wp29/wp29wgs/wp29gen/wp29resolutions.html
 (3) Κέντρο βάρους του ελκυστήρα σύμφωνα με το πρότυπο ISO 789-6: 1982.
 ΠΑΡΑΡΤΗΜΑ 1Α
 Δελτίο πληροφοριών αριθ. ... σχετικά με την έγκριση τύπου και αναφερόμενο σε μέτρα κατά της εκπομπής αερίων και σωματιδιακών ρύπων από κινητήρες εσωτερικής καύσης που τοποθετούνται σε μη οδικά κινητά μηχανήματα
 Μητρικός κινητήρας/ τύπος κινητήρα (1): ...
 1. Γενικά
 1.1.
 Μάρκα (εμπορική επωνυμία επιχείρησης): ...
 1.2.
 Τύπος και εμπορική περιγραφή του μητρικού κινητήρα και (ενδεχομένως) της σειράς κινητήρων: ...
 1.3.
 Κωδικός τύπου του κατασκευαστή όπως αναγράφεται στον(στους) κινητήρα(-ες): ...
 1.4.
 Προσδιορισμός του μηχανήματος που θα κινείται από τον κινητήρα (2): ...
 1.5.
 Επωνυμία και διεύθυνση του κατασκευαστή: ...
 Επωνυμία και διεύθυνση του εξουσιοδοτημένου αντιπροσώπου του κατασκευαστή (κατά περίπτωση): ...
 1.6.
 Θέση, κωδικός και μέθοδος τοποθέτησης του αναγνωριστικού αριθμού του κινητήρα ...
 1.7.
 Θέση και μέθοδος τοποθέτησης του σήματος εγκρίσεως: ...
 1.8.
 Διεύθυνση (διευθύνσεις) του/των εργοστασίου(-ων) συναρμολόγησης: ...
 Συνημμένα:
 1.1.
 Βασικά χαρακτηριστικά του(των) μητρικού(-ών) κινητήρα(-ων) (βλ. προσάρτημα 1)
 1.2.
 Βασικά χαρακτηριστικά της σειράς του κινητήρα (βλ. προσάρτημα 2)
 1.3.
 Βασικά χαρακτηριστικά των τύπων κινητήρα της ίδιας σειράς (βλ. προσάρτημα 3)
 2. Χαρακτηριστικά μερών του κινητού μηχανήματος που σχετίζονται με τον κινητήρα (αν υπάρχουν)
 3. Φωτογραφίες του μητρικού κινητήρα
 4. Κατάλογος άλλων συνημμένων παραστατικών, αν υπάρχουν
 Ημερομηνία, φάκελος
 (1) Διαγράφεται ό,τι δεν ισχύει.
 (2) Προσδιορίζεται η ανοχή.
 Προσάρτημα 1
 Βασικά χαρακτηριστικά του(των) μητρικού(-ών) κινητήρα(-ων)
 1. Περιγραφή του κινητήρα
 1.1. Κατασκευαστής:...
 1.2. Κωδικός αριθμός κινητήρα του κατασκευαστή:...
 1.3. Κύκλος: τετράχρονος/δίχρονος (1)
 1.4. Διάμετρος: ...mm
 1.5. Διαδρομή εμβόλου: ...mm
 1.6. Αριθμός